Alasti huntide seas\nRaamatutuba » Ilukirjandus » Ilukirjandus: väliskirjandus » Alasti huntide seas\nPealkiri: Alasti huntide seas\nAutor(id): Bruno Apitz\nMõõdud: 208x133 mm\nAutor katsub Su selle tugeva teosega südame ja neerudeni läbi. Laseb Sind inimese hinge ülluse kõrguselt alla vaadata ta põrgusügavikku. Vastandab fašistlikele murdjatele illegaalsed kommunistid-võitlejad, keda tugevamini kui üks veri seob ühises võitluses seltsimehelik sõprus. Võitluses vabaduse ja elu eest, mida teoses sümboliseerib surmalaagris salaja üleskasvatatav laps.\nMilleks neid õudusi meenutada?\nAga meie lapsed?\nAga varisenud võitlejad?\nRomaan on põnev, aga seda mitte üksnes põnevuse pärast.\nBruno Apitz ise on üks neid, kes selle üle elas. Ta pärineb töölisklassist ja võitles juba varasest noorusest peale tööliste õiguste eest. Algul Töölisnoorte Ühingu ridades, hiljem Saksamaa Kommunistliku Partei liikmena, ka pärast 1933. aastat.\nPealkiri: Viimased sõnumid\nAutor(id): Hannu Luntiala\nKirjastus: Tammerraamat 2009\nSuure telekommunikatsioonifirma juhtkonda kuuluv Teemu lõpetab töötegemise ja võtab ette pika reisi. Ta ei räägi, miks töölt lahkus, kuhu läheb ja miks ta seda teeb. Milleks on tal vaja võltsitud isikutunnistusi? Ja miks ta ostab ühtepuhku uusi mobiiltelefoni kõnekaarte, mida on raske jälitada? Teemu peab sõprade ja lähedastega sidet vaid tekstisõnumite kaudu. Tema reisiga seondub vähehaaval üha rohkem kummalisi üksikasju. Teemu vastu hakkab huvi tundma politsei, tema endises töökohas on segased lood.\nTootekood: 10295\t, Tarneaeg: 1-3 päeva\nPealkiri: Naissaatana surm\nMõõdud: 203x150 mm\nMaailma naised loobusid armastuslugudest, allaheitlikkusest ja kuulekusest, ning kord juba võimule pääsenud, andusid rängale tööle, tõele ja reaalsusele. Mis kasu on see neile toonud?\nRuth Patchett, see õige Naissaatan, on nüüdseks 84-aastane ja valmis pensionile jääma. Kuid kellest võiks saada tema mantlipärija?\nLavale astub Tyler Patchett, meie uut masti kangelanna ja Ruthi lapselaps. Ta on ülimalt enesekindel 23-aastane noormees: ilus, upsakas ja töötu. Tyler ei jää rahule enne, kuni temast on saanud võimu ja staatuse kõige suurem sümbol – naine.\nFay Weldoni kultusromaanis „Naissaatana elu ja armastus“ võitlesid naised võimu pärast meestega, ja võitsid. Nüüd astuvad aga mehed otsustavaid samme, et võim endale tagasi saada…\nTootekood: 11132\t, Tarneaeg: 1-3 päeva


Vabastav hingamine kristallidega ''Õnne kodu katus - eesmärgist inspireeritud elu'' | Sündmus | vikerkaaresild.org\nVabastav hingamine kristallidega ''Õnne kodu katus - eesmärgist inspireeritud elu''\n2018 Märts 13 T 18:15\nAlgus 2018 Märts 13 T 18:15\nAlgusest aega 1238 päeva 20:46\nTeisipäeval 13. märts kell 18.15\nAlateema: ''Õnne kodu katus - eesmärgist inspireeritud elu''\nEesmärgist inspireeritud elu on õnnekodu katus, ilma milleta on tegemist lekkiva katusega ja ''õnnetust'' võib sajada sisse igas eluvaldkonnas.\nWilliam Barclay on öelnud: ''Inimese elus on kaks suurt päeva - millal sünnime ja päev, mil avastame, miks.''\nSelle hingamisõhtul räägime ja uurime endas, kuidas elada nii, et elu oleks elueesmägist inspireeritud? Õhtu keskmes on vabastava hingamise protsess, mida väestavad kristallid. Vajalik on eelnev registreerimine.\nAlustasime uue vabastava hingamise temaatilise seeriaga ''Kuidas olla õnnelik? – Õnnelikum mina.'', mis koosneb 10-st erinevast kohtumisest erinevate alateemadega. Üks elu eesmärke on elada oma elu nii, et sa oled õnnelik. Kas sa tunned, et oled õnnelik? ....Õnnelik olemine on meie loomulik seisund. Õnnelik olemine on õpitav. Õnnelikkust saab õppida.


RINDADE SUURENDAMINE UUESTI TEHTUD - KOSMEETILISED HOOLDUSED - DAILYBEAUTY - ILUHOOLDUS - KEHA - 2019\nKuigi plastilise kirurgia tulemused on pikaajaline, võib tekkida aeg, mil peate oma rinnaimplantaadid uuesti tegema (me ei räägi siinkirjeldatud kirurgilist operatsiooni). Enamasti, kui rinnaimplantaadid on kehasse paigutatud, võivad nad püsida nii kaua, kuni kuju või mahu või lekke või purunemise tõendeid ei ole. Aga kui aeg ja vananemisprotsess toimuvad, ei pruugi teie rinnad olla nii head, kui nad esimest korda tegid.\nSamuti võite meeldida: see protseduur annab rindadele ilma operatsiooni\nAnn Arbor, MI, plastist kirurg Paul Izenberg, MD, selgitab, et mõned naised otsustavad oma implantaadid eemaldada või asendada, sest implantaadid on purunenud, nad on kogenud kapsli kontraktsiooni, on ripping, implantaatide asukoht on nihkunud või nad soovivad muuta oma rinna suurust või kuju. Ja alles hiljuti on rinnaimplantaatidele pandud aegumiskuupäevad. Northbrook, IL, plastist kirurg Benjamin Schlechter, MD, ütleb, et sõltuvalt ettevõttest näib, et kõlblikkusaeg on viis aastat.\nPatsiendid, kellel oli aastaid tagasi tehtud soolalahust, nõuavad nüüd sageli nende implantaatide vahetamist. „Paljud naised otsustavad asendada soolalahuse implantaadid silikoonist implantaatidega,” ütleb dr Izenberg. „Praegu kasutatakse silikoonist implantaate plastilise kirurgia tööstuses ja neil võib olla loomulikum tunne neile, eriti nendele naistele, kellel on väga vähe rinnavähki. Samuti on olemas uus soolalahus, Ideaalne implantaat, mis on „struktureeritud” loomuliku tunde jaoks vähem kipitusega. ”\nKuigi mõned plastist kirurgid ütlevad, et kõige parem on, et teie implantaadid "värskendatakse" iga 10 aasta tagant, teised ei nõustu. „Ma ei tea, kas implantaatide värskendamine on tõesti vajalik. Hiljutises artiklis öeldi, et implantaadid tuleb asendada 10 aasta pärast. Samuti lõpeb implantaadi garantii 10 aastat ja implantaadi asendamisega on see võimalus saada uus garantiiaeg, ”ütleb dr Schlechter. "Ma ütleksin, et implantaatide korral ei ole implantaatide värskendamine vajalik ja patsient on tulemustega rahul."\nCopyright 2019 \_ et.womanfitness.info \_ Mitu korda sa tõesti vajate rindade suurendamist?


Alanyas korteri soetamise abimaterjal\nKinnisvara Alanya piirkonnas\nALANYA, TÜRGI > KORTER ALANYAS\nKui ma siia esimest korterit soetama hakkasin, siis tuli end tahes tahtmata siinse kinnisvara soetamise protsessi ja üldise turu olukorraga kurssi viia.\nSee võttis aega, raha ja närve oluliselt rohkem kui oleksin oodanud.\nSeejärel hakkasid sõbrad – tuttavad peale käima, et ma neile kohapealse kinnisvara olukorra lühidalt selgeks teeks ning samuti mõne eriti hea pakkumise leiaksin.\nSiis lisandusid tuttavate tuttavate tuttavad ja muu sarnane kontingent, keda ma isiklikult ei tundnudki, aga kel Türgi kinnisvara ostmine mõttes mõlkus.\nIga aastaga soetab siia puhkusekodu järjest suurem hulk eestlasi ning katsun alati nõu ja jõuga abiks olla.\nAlanyasse soetatakse kinnisvara mitmel põhjusel.\n2020 seisuga on peamiseks Alanyasse korteri soetamise põhjuseks see, et väga paljud Eesti pensionärid ja pensionieelikud on aru saanud, et Alanya on nii talvitumiseks kui aastaringseks elamiseks parim paik, seda nii tervisele, mugavusele kui ka rahakotile mõeldes.\nSiin on olemas üpris suur eestlastest pensionäride kogukond ja see kasvab pidevalt.\nKa koroona-ajastul viibib siin omajagu eestlasi, kes varem pidid iga päev kontoris kohapeal istuma, aga seoses uue olukorraga teevad nüüd interneti vahendusel kaugtööd. Ja miks peaks seda tegema sombuse ning jaheda kliimaga stressirikkas Eestis kui on võimalus teha seda paremas keskkonnas.\nPaljud nooremad inimesed soetavad siia puhkusekorteri, mis on samal ajal ka investeering ning pensionisammas. Aastas viibitakse kohapeal mõned kuud, ülejäänud ajaks renditakse korter reeglina välja (ei ole siin üldse keerukas).\nTeised levinud ostupõhjused on siia elama kolimine, samuti ka hiljem kallimalt edasimüügi pealt tulu teenimine.\n2020 aasta on vaatamata koroonale hea aeg Türki kinnisvara soetamiseks mistahes eesmärgil.\nOlukord Alanya kinnisvaraturul võrreldes paari aasta taguse ajaga tugevalt muutunud ja seda eurooplastest kliimapõgenike kasuks.\nPraegu on Türgi liiri kurss euro suhtes mõnusalt madal!\nSamas korterite hinnad on jäänud liirides sisuliselt samaks võrreldes ajaga kui ühe euro eest sai 2,5 – 3 liiri.\nVaata näiteks SIIA, nägemaks mitu liiri täna ühe euro eest saab.\nKuna praegune kurss on oluliselt soodsam (meie jaoks kel eurod taskus), on ka kohalik kinnisvara meile hetkel megaodav.\nMahmutlari linnaosas (mis on eurooplase jaoks parima elukvaliteediga linnaosa) saab praegu väga korraliku kahetoalise uues ja vinges kortermajas ca 30 – 40 000 euro eest. Sama raha eest saab ka igati kena kolmetoalise veidi vanemas ja elanikele vähem hüvesid võimaldavas majas.\nVaata ka siia: Tule Alanyasse elama või lihtsalt talvituma\nSiia: Hispaania kinnisvara\nJa siia: Väga Hea Pakkumine\nNB! Kõik Alanya.ee lehe allosas pildireal näha olevad korterid on tegelikkuses juba müüdud.\nNeed on lihtsalt näited ühest suvalisest hiljutisest hetkest, et millised olid sel hetkel parimad pakkumised.\nJa kuna head asjad ostetakse alati kiirelt ära, siis peaks neid pakkumisi pmst iga päev vahetama, mis pole eriti otstarbekas.\nKõige olulisem on leida korralik ja usaldusväärne kinnisvarafirma!\nViimati sai 1 eestlane niiviisi haledalt petta 2020 kevadel, ning kuna selliseid juhtumeid tuleb ikka aegajalt ette, siis kirjutaks sellest teistele hoiatuseks pisut lähemalt:\nSeejärel laskis enesele pähe määrida täielikus karup….s (Avsallar) millalgi tulevikus ehitama hakatavasse (antud ehituse reaalse toimumise kohta on asjast pisut lähemalt teadval siinkirjutajal “kerged” kahtlused) kortermajja 1-toalise korteri 38 000 euro eest.\nInimene räägiti ära ilusa jutuga rahulikust imekauni männimetsaga kaetud piirkonnast ja vingeid hüvesid pakkuvast kortermajast.\nReaalsuses on tegemist äärmiselt kehva asukohaga (põhjuseid kehvaks nimetamiseks on nii palju, et ei ole mõtet neid siia üles lugema hakatagi).\nAlanya piirkonna parimates elurajoonides Mahmutlaris või Kargicakis oleks sama raha eest saanud korraliku firma ehitatavas (loe: reaalselt valmivas) kortermajas kahetoalise, 1-toalise saaks 25 000 eest…\nSamas leidub siin ka normaalseid / korrektseid / ausaid kinnisvarafirmasid. Nende leidmiseks on põhimõtteliselt 2 valikut:\n1. Katseta omal käel korraliku firma väljasõelumist petturfirmade hulgast. Samas võid olla kindel, et see läheb nii finantsi- kui närvikuluna üsna kalliks, kuid mis ei tapa teeb tugevamaks. Hetkel julgen seda siiski soovitada vaid neile, kel raha puuga seljas ning masohhismipisik hinges. Paljud kes selle tee valisid, on saanud ka täieliku hävingu osaliseks.\n2. Võta minuga ühendust ja ma soovitan sulle korralikku firmat ja usaldusväärset maaklerit.\n2020 aastal olen enamasti Eestis, seega võime ka kohtuda, et asju arutada: +372 511 2599 / urmas@alanya.ee\nSoovitav oleks vältida silmnähtavalt vanu ja väsinud korterelamuid. Korterid on nendes küll tihti väga odavad, aga sellel on ka põhjus.\nSellistes majades on levinud vaaraosipelgad ja prussakad. Naabrid aga ei pruugi olla majanduslikult toime tulevad, vaiksed, tagasihoidlikud ning haritud inimesed.\nSamas ainult see, et maja on uus ja eemalt vaadates ilus, ei tähenda samuti midagi. Kuigi müüja võib väita, et tegemist on väga suure ja tuntud arendusfirma ehitatud kvaliteetse majaga, siis usalda siiski enda kainet mõistust ning pööra tähelepanu pisidetailidele. Kui kahtled, siis alati võid ka minuga ühendust võtta ja antud elamukompleksi kohta küsida.\nOle ettevaatlik 0 korrusel paiknevate korteritega, ehk siis sellistega mille põrand asub samal tasapinnal tänavaga. Päike sinna reeglina ei paista ja see tähendab, et pead palju kasutama elektrikütet. Lisaks on sellised korterid tavaliselt otsese päikesevalguse puudumisest tingitult rõskevõitu õhuga ja kui pidevalt uksi – aknaid lahti ei hoia, siis kipuvad hallitama.\nTegelikult leidub ka selliseid esimese, teise ja isegi kolmanda korruse kortereid, mille akendesse päike paista ei saa. Ja need ei ole enam 0 korruse korteri hinnaga.. Seega korterit ostes vaata alati, et kas akendest on ikka piisavalt taevast näha. Kui akendest pole üldse taevast näha või on näha vähesel määral, siis pead talveperioodil elektrikütte eest vastikult palju maksma.\nKõige ökonoomsemad on korterid, mille aknad on lõunasse. Seda loomulikult juhul kui naabermajad päikest ikka akendesse lubavad.\nNimetus “sõjaväeluba” tuleneb sellest, et Türgi seaduste kohaselt peab sõjaväeline asutus oma andmebaasist kontrollima siia kinnisvara ostva välismaalase tausta (et poleks tuntud terrorist). Samuti on Türgi valitsus määranud piirkonnad, kuhu välismaalased kinnisvara soetada ei saa. Ka seda, et ostetav korter ei asuks mõnes taolises piirkonnas, kontrollitakse sõjaväeloa andmise protsessi käigus.\nSellisel juhul kui sõjaväeluba vajalikuks osutub on korteri ostmine oluliselt tülikam ja aeganõudvam ning võib võtta kuni 3 kuud.\nKui aga peale eelmainitud kuupäeva on mõni välismaalane antud hoonekompleksis endale korteri soetanud, siis ei pea sinna edaspidi elamispinda ostvad välismaalased sõjaväeloaga tegemist tegema. Sel juhul võtab kogu ostuprotseduur reeglina aega maksimaalselt ühe nädala. Peale seda jääb siis ainult vee ja elektrifirmaga liitumine, mis on kah umbes nädala küsimus.\nLühidalt öeldes tuleks võrdväärsete pakkumiste hulgast alati eelistada sellist kus sõjaväeluba vaja ei lähe.\nSeda et korter on möbleeritud (või osaliselt möbleeritud) kasutatakse müügiargumendina, et saaks märkimisväärselt kallimat hinda küsida.\nÄra lase end sellest mõjutada! Mööbel tuleks ikka enda maitse järgi valida.\nSiin on piisavalt korralikke mööblipoode. On olemas nii kallid poed kui ka odavad.\nÜlevaade Alanya linnaosadest\nAlanya keskus ehk siis kaardil roosakas ala.\nMõnus koht elamiseks eelkõige talvel. Muul ajal leidub seal tohutul hulgal turiste ning samuti tegelasi, kes neilt kuidagi raha kätte üritavad saada. Selle keskel pidevalt viibida ei ole väga lõbus.\nSamas on keskus perspektiivne koht investeerimiseks. Kuna olemasolev maa on täis ehitatud ja kuskilt seda juurde ei tule, siis see on piirkond kus hinnad tulevikus ainult ülespoole liiguvad.\nOstmisel võiks vältida sadama piirkonda. Seal on suur ööklubide kontsentratsioon ja vali lärm vaibub alles hommikul 4-5 paiku. Seega on elamine seal komplitseeritud ning sellega seoses tulevikus oma investeeringu rahaks vahetamine samuti keeruline.\nLinna keskus on mõnusalt kompaktne ning kõik vajaminev asub lühikese jalutuskäigu kaugusel.\nHinnatase on kesklinnas üsna kõrge, sh vanemates ja väsinud majades.\nAsub keskusest ida suunas. Juba piisavalt kaugel, et jalgsi linnas käimine oleks tülikas ja liigselt aega võttev. See tähendab, et siin elades saavad bussid sinu elu osaks. Linnaosa läbivad paar madala veeseisu ning aeglase vooluga magevee oja, mille tulemusena esineb siin vastikult palju sääski. Nad ei ründa küll päeval, aga peale päikese loojumist on nad platsis.\nKahjuks hinnatase on hoolimata miinustest peaaegu sama mis keskuses. Muidugi leidub ka siin vahest ülitoredaid kiirmüügi pakkumisi. Isiklikult seda piirkonda ei soovitaks, kuigi tean paari siin kodu omavat eestlast, kes on siinse eluga suhteliselt rahul. Plussiks on muidugi see, et rand asub suhteliselt lähedal. Nii et kui huvi on, siis tule vaata ja otsusta ise.\nAsuvad Oba ja Mahmutlari vahel. Ülearendatud ja õhtuti sääserikas piirkond. Tohutul hulgal uuselamuid on valminud, kuid need on tühjad või peaaegu tühjad. Samas on hetkel valmimisel samuti tohutul hulgal uuselamuid. Kommunikatsioonid ja infrastruktuur on kesised.\nAlanya kõige mõnusam linnaosa Mahmutlar\nAlanya keskus on 10km kaugusel. Bussisõit sinna võtab umbes 30 minutit. Ühistransport on väga efektiivne, bussid Alanyasse väljuvad iga 15 minuti järel.\nKuna faktiliselt on tegemist omaette linnaga, siis muidugi võiks ka küsida, et kas üldse on vaja Alanyas käia. Kohapeal on infrastruktuur korralikult välja arendatud ning absoluutselt kõik kvaliteetseks eluks vajalik olemas ja väga lähedal.\nSiia on kinnisvara soetanud üle 20 000 välismaalase ning see number kasvab iga päevaga. Igal sammul kohtab nn kohalikke välismaalasi.\nSiin on võimalik saada korter ülihea hinnaga ja seda isegi uuemates korralikes ja palju hüvesid pakkuvates majades.\nMahmutlaris on märkimisväärselt suur eestlaste kogukond, minagi elan Türgis viibides siin. Meil on siin kujunenud ütelus, et kõik teed viivad Mahmutlarisse.\nTegemist on Mahmutlari nö jätku-linnaosaga, mida võib lugeda üsna perspektiivseks.\nVajaminev infra on toimiv, ühistransport efektiivne ja loodusvaated ilusad.\nSeda paika julgen kindlalt soovitada. Eriti sobib ta vaiksema ning rahulikuma elukeskkonna otsijatele.\nMahmutlarist 10km idapoole asub väga eriline väike linnake nimega Demirtas. Tegemist on puhtalt kohalike linnakesega, turiste kohtab siin harva ning needki on läbisõidul.\nSamas on tegu mõnusalt sürr kohaga, siin viibides saad osa nö Päris Türgist, mida turismipiirkondades ei kohta.\nKuigi siin leidub ka kortermaju, soovitaksin seda piirkonda inimestele, kes tahaksid omada Türgis villat.\nSelle linnakese äärealadel on pidevalt müügis lahedaid privaatseid villasid ning sealjuures väga mõistlike hindadega.\nAlanya piirkonna kõige jubedamad kohad elamiseks.\nTurismihooajal on need paigad ülerahvastatud ja lärmakad, rannad kuuluvad hotellidele. Muul ajal on need kohad aga sisuliselt väljasurnud. Kõikjal on siis ainult laga ning toidu või esmatarbekaupade hankimiseks tuleb sõita üsna kaugele.\nKui mõnesse neist asulatest kinnisvara soetada, ning hiljem peaks tekkima tahtmine või vajadus see ära müüa, siis see on võimalik heal juhul poole selle raha eest, mis ise maksid.\nOstu – müügi lepingu allkirjastamine ja ostja poolt käsiraha (10% objekti hinnast) tasumine.\nObjektile tellitakse riiklik hindaja (see on uus, alles 2019 rakendunud muutus). Just tema hinnangust korterile sõltub hilisem riigilõiv.\nMaakleri abiga võetakse maksuametist number ning avatakse kohalikus pangas konto.\nLepingus märgitud kuupäevaks tuleb tasuda ülejäänud rahasumma. Reeglina tasutakse see ülekandena või sularahas kinnisvarafirma kontole, kes omakorda kannab raha peale tehingu edukat lõpetamist müüja kontole. Mõnikord toimub ülejäänud 90% raha maksmine ostja poolt müüjale sularahas kinnisvararegistris ehk TAPU-s.\nMaakler broneerib aja kinnisvararegistris ehk TAPU-s. Seal kontrollitakse müüdava objekti kohustuste puudumist kolmandate osapoolte ees, ning kui kõik on hästi, siis lähevad ostja, müüja ning maakler määratud ajal TAPU-sse, allkirjastavad nõutud paberid ning ostja saab endale objekti omandiõigust tõendava dokumendi. TAPU-s tuleb ostjal tasuda ka riigilõiv, mis on 4% objekti väärtusest (sellest mis riiklik hindaja arvas objekti turuhinnaks olevat).\nPeale vee ja elektrifirmaga liitumist ongi põhimõtteliselt kõik. Korteri haldustasu on sõltuvalt majast 0-20€ kuus ning see on kombeks maksta haldusfirmale korraga aasta jagu ette.\nNB! Koroona ajastul on korraliku kinnisvarafirmaga asju ajades kõik tehtav interneti teel.\nVeel paar olulist asja teadmiseks\n1. Ära usalda kohalikke kinnisvaraportaale. Neist ei saa head ülevaadet olemasolevatest pakkumistest, kuna seal leidub ohtralt libapakkumisi, mis on mõeldud puhtalt välismaalastele.\nSoodsale libapakkumisele reageerinud välismaalasele öeldakse, et kuigi olevat olemas veel mitu huvilist, siis hetkel on see hea hinnaga tore korter veel müümata ning kui ta kiiresti tegutseb, siis on võimalus see endale saada! Niiviisi meelitatakse tulevane lüpsilehm mõne kohaliku kinnisvarabüroo kontorisse. Seal teda töödeldakse psühholoogiliselt, tekitatakse tunne, et ta on usaldusväärsete sõprade seltsis.\nKui välismaalast objektiga tutvuma sõidutatakse, siis viiakse ta hoopis mõnd muud müügis olevat korterit vaatama. Ja see ei ole enam kaugeltki hea hinna-kvaliteedi suhtega pakkumine. Kui lüpsilehm nüüd imestust avaldab, a´la see ei ole ju seesama korter, siis tuuakse ülihead põhjendused, et miks seda teist ei saanud vaatama minna. Seejärel lastakse käiku kogu oma veenmisarsenal, et kliendile kuidagi olemasolev korter pähe määrida.\n2. Võta teadmiseks fakt, et kuni sa pole püsivalt kohapeal elanud vähemalt paari aastat, siis sul ei saa kuurortpiirkonnas (ehk siis piirkonnas kus liigub ohtralt rahakaid, aga lihtsameelseid turiste) tekkida reaalseid kohalikke sõpru. Seejuures ei oma tähtsust mitukümmend korda sa siin juba turismireisil oled käinud. Kuurortpiirkondade kohalikud lihtsalt on teistmoodi häälestatud kui tavalised siiralt külalislahked türklased.\nKui turist on siin kohapeal viibides kusagil mingis situatsioonis öelnud, et Alanya meeldib talle väga ning ta kaalub siia korteri soetamist, siis koheselt hakkab arenema teada-tuntud skeem – talle tekib ülilahketest kohalikest (kellel alati on valged naised) “sõpruskond”.\nKorraliku kinnisvarabüroo ning selle sees täiesti usaldusväärse maakleri leidmine on ainuke kindel viis igasugu “vahvatest” skeemidest hoidumiseks.\n3. Arvestada tuleks ka sellega, et kui su tutvusringkonnas hakkab levima kuuldus, et tahad Türki kinnisvara soetada, siis tekib kadedatest ja muidu pooletoobistest “kõiketeadjatest” päris võimas kisakoor, kes su mõtte maha laidavad. Ükski nende argument loomulikult faktidega kooskõlas ei ole, aga kisa on kõva.\nMa ise ei viibi kogu aeg Alanyas kohapeal, reisin maailmas päris palju ringi, tihti käin ka Eestis. Seega on olemas võimalus Eestis kohtuda ja pikemalt rääkida.\nKa sel ajal kui mind ei ole Alanyas ega ka Eestis vaid olen reisil kusagil mujal maailmanurgas, aga sa oled Alanyas ning tahaksid kellegagi kohtuda ja kinnisvarast rääkida, siis saan ikka aidata. Sellisel juhul annan sulle 100% usaldusväärse maakleri kontakti, kes teab selle piirkonna kinnisvarast kõike ning võib ka hotelli järele tulla ja hetke parimaid pakkumisi näidata (loomulikult on see tasuta).\nVajadusel saan aidata kohalikust pangast korteriostuks vajaliku laenu saamisel. Omal peab olema välja käia pool (tegelikult võib ka nats vähem, sest lepingusse kirjutatavate numbritega saab loominguline olla) korteri hinnast ja siis annab pank ülejäänu.\nKui sul on huvi Alanya kinnisvara vastu, ning olemas on ka rahaline võimekus korteri soetamiseks (kasvõi panga abil), siis kirjuta urmas@alanya.ee või helista +372 511 2599 ja ma saan sind aidata.\nKui huvi korteri soetamise vastu on suur, aga finantsilist võimekust selle teostamiseks veel hetkel reaalselt olemas ei ole, siis oota ühenduse võtmisega senikaua kuni antud võimekus tekib.


Mis toob meile õnne, toob meile ka õnnetust\n[24. mai 2011 | Kirjutas: Kaido | 13261 korda loetud | kokku kommentaare: 21]\nMeie maailm on väga kahepalgeline. Jah, mitte ainult inimesed ei ole sageli kahepalgelised, vaid kogu meie maailm. Millegipärast ei taha me üldjuhul seda märgata või tunnistada.\nÜkskõik, mis asja sa meie maailmas ei vaata, on selle sügavasse olemusse sisse pandud nii õnn kui ka õnnetus. Maailm on täis nähtuseid, mida me taga ajame, sest me usume seeläbi õnne leida. Olgu selleks siis asjad, ametikohad või inimesed, me loodame, et kui me need saame / saavutame, leiame õnne ja meelerahu.\nJälgi enda päevi. Jälgi, mida sa teed ja miks sa seda teed? Ma pakun välja, et sa teed tegevusi kahel eesmärgil: esiteks, sa teed tegevusi, et liikuda nende asjade poole, mis peaks sulle head / rõõmu / õnne tooma, ja teiseks, sa teed tegevusi, et liikuda nendest asjadest eemale, mis võiks sulle muret ja probleeme tuua. Vaata nüüd ausalt oma elu ja vasta iseendale, kas ma eksin? Kas sinu päevades on tegevusi, mis ei allu mitte kummalegi nendest tingimustest?\n"Jah", ütled sa nüüd "näiteks, päevitan terrassil või jalutan metsas ...". Kui sa hetkel endale sellise näite tõid, siis mõtle uuesti. Kas sa ei päevita mitte seepärast, et pruuniks saada ning siis on endal HEA peeglist vaadata ja ka teised inimesed vaatavad? Ka see tundub hea. Või metsas jalutamine?! Kas sa ei lähe metsa jalutama, et seal on HEA ning lõõgastav? Ehk kuuled linnulaulu ja saad puhata. See tundub hea.\nJah, meie maailmas ongi vist ainult kahte tüüpi tegevusi - neid, mis viivad meid headele asjadele lähemale, ja need, mis viivad meid halbadest asjadest eemale. Kui primitiivne.\nEriti naljakaks läheb aga maailma uurimine siis, kui me avastame, et eespool kirjutatu on suur illusioon. Me võime küll palju pingutada selle nimel, et joosta heade asjade suunas ja põgeneda halbade asjade eest, kuid lõpuni ei ole see võimalik. Ning seda lihtsal põhjusel, et kõikide maailma asjade olemusse on nii hea kui halb juba sisse asetatud.\nAlustame näiteks väga lihtsatest asjadest. Sa ostad endale paki šokolaadi, sest sul on magusaisu. Selle tulemusena tunned sa korraks rõõmu. Sa oled õnnelik. Ja nüüd paned sa selle šokolaadi autos kõrvalistme peale, kus see päikese käes ära sulab ning sinu uue veluuristme peale suure pruuni pleki jätab, mille eemaldamine läheb sulle Jazzi pesulas maksma 20 eurot. Ohoo, kus su õnn nüüd on? Seesama šokolaad, mis tegi sind õnnelikuks, tegi nüüd su hoopis õnnetuks.\nKuid see on alles algus. Selline duaalsus kehtib absoluutselt kõikide nähtuste kohta meie elus. Kui vaid elu tiirleks paki šokolaadi ning veluuristme ümber, oleks kõik super. Kuid me kohtume iga päev ju tõeliste väljakutsetega.\nMe asutame firma, sest loodame palju raha teenida. Me oleme õnnelikud. Kolm aastat hiljem läheb firma pankrotti ja me kaotame kogu oma raha. Me oleme õnnetud.\nMe ostame uue kodu, millest oleme 20 aastat unistanud ja selleks raha kogunud. Me oleme õnnelikud. Ühel päeval hävib see maja tulekahjus ja meil on just kindlustusleping pikendamata. Me oleme õnnetud.\nMe kohtume oma unistuste printsi / printsessiga. Kõik tundub super, me armume. Me oleme õnnelikud. Ühel päeval otsustab prints meie juurest ära minna. Me oleme õnnetud.\nIga näite puhul räägin ma ühest ja samast asjast. Täpselt sama asi toob meile nii õnne kui õnnetust. Meie traagika on aga selles, et millegipärast keskendub mõistus ainult kõikide asjade nendele külgedele, mis meid õnnelikuks peaksid tegema. Me oleme täiesti pimedad nende külgede suhtes, mis võivad meile samahästi ebaõnne tuua. Me elame sellisel viisil pimedas enesepettuses ja loodame lihtsalt, et need asjad meiega ei juhtu.\nAga juhtuvad ju! Ja kui juhtuvad, oleme elus maru pettunud ja küsime, miks ikka meiega kõik need halvad asjad juhtuvad? Ei juhtu ainult meiega. Me ise lihtsalt elame klapid peas ja ei vaata maailma sellisena, nagu see on, vaid sellisena, nagu me seda näha tahame. Ja kui siis ühel päeval maailma tegelikkus end ilmutab, oleme elus väga pettunud.\nKui me niimoodi küsime, siis käitume viisil, nagu me tavaliselt oma hädasid korda tahame teha - minna arsti juurde ja küsida tabletti. Aga elu ei käi kahjuks niimoodi. Me peame lihtsalt silmad avama.\nÜkskõik, mida sa elus teha plaanid - uut karjääri alustada, uusi asju osta või uude armusuhtesse astuda - , teadvusta ette, et sa mängid tulega. Lihtsalt seepärast, et siis on hiljem vähem pisaraid nühkida.\nKas sulle tundub, et ma olen liialt pessimistlik elu suhtes? Ei, kaugeltki mitte. Ma olen realistlik. Üldjuhul jagunevad inimesed kas pessimistideks või optimistideks, kellest esimesed näevad ainult asjade negatiivseid külgi, ja viimased ainult asjade positiivseid külgi. Pessimistid käivad ringi hirmul, sest nad kardavad, et kõik halvad asjad juhtuvad nendega. Optimistid käivad ringi suu naerul eitades valu ja kannatusi, mida meie maailm täis on.\nOle parem realist. Kasuta oma kõrgeimat sisemist vahendit maailma kogemiseks ja tundmaõppimiseks, milleks on sinu teadlikkus. Teadlikkus on sinu sisemine vägi, mis hoiab sind kaitstuna ja tasakaalus. See märkab asjade tegelikku olemust ning informeerib sind varmalt. See ei taha sind muuta pessimistiks, ega ka optimistiks, vaid lubab sul olla sellisena nagu sa oled ja tajuda maailma sellisena, nagu see on.\nEnne järgmist ostu, suhet või muud olulist käiku küsi endalt, mis on selle nähtuse varjukülg ja kas sa oled selle realiseerumise võimalusega arvestanud? Sel hetkel lülitad sa sisse oma teadlikkuse. Ma ei taha öelda praegu, et me peaksime hoiduma kõigest, mis elus head on ning minema ära Piusa koobastesse elama, vaid kutsun üles teadlikuma elu suunas. See võimaldab meil rõõmu tunda asjade positiivsetest külgedest, ja ka rahulikult vastu võtta asjade negatiivseid külgi. Alati ei ole see nii lihtne, aga me õpime. Mõnikord ka nutame, aga ka see on okei. Me oleme ju kõigest inimesed.\nLaupäeval, 28.05.2011 Kuidas alustada elustiiliäri? (vaata lisaks)\nEduteadvuse e-kursuse Sooduspakkumine 25 eur (tavahind 59 eur) (vaata lisaks)\n24. mai 09:04 muxu kirjutas:\narvan, et optimistid ikka ei eita valu ega pisaraid.\nOptimist vöibleida kannatuses väljakutset ja vötta seda öpetusena.Realistina olemiseviisil on ka omad miinused.\nKa ebareaalseid unelmaid peab olema, siis vöib ka imesid syndida.\nSamas vöib olla optimistlik realist ja depressiivne realist.. Ja reaalsus se on ainult näiline...\n24. mai 09:45 mõtleja kirjutas:\nAga see ongi ju nii, see ongi elu ise.\nNäiteks unistame ja loodame ja palume noored olles suurt armastust ja abielu, kooselu, ühiseid lapsi, maja, koduaeda, autot...mida iganes.\nJa mingil ajal mingil moel läheb see kõik täide, millest ja kellest unistasime.\nAga otse loomulikult ei ole elu ainult roosades ja helesinistes värvides, nii nagu olid unistused. Elus tuleb kõike ette. Pisnäide:unistasime elukaaslasest, aga me ei unistanud sellest, et mõnel päeval tekivad väikesed nägelused või tülid lahkarvamuste pärast:D või siis unistasime lastest, aga ei unistanud sellest, et lpsed omavahel jagelevad vahepeal või siis unistasime autost, saime selle, aga ei unistanud sellest, et auto vahepeal remonti vajab...jne. jne.\nNeed kõik kuuluvad elu juurde ja neist asjust saadakse üle, nii või teisti lõpuks.\nTuleb vaadata üldisemalt, mille või kelle üle me õnelikud saame olla, pisiasju pole vaja suureks puhuda:)\nKõigest saab üle, kui väärtustame elus olulist.\n24. mai 10:21 Marje kirjutas:\nMa ei usu et elu nii dramaatiline on:)\nVähemalt ei maksa võtta nii dramaatiliselt.\nShit Happens, aga elu läheb edasi.\nKui igal sammul muretseda kas olla või mitte olla, siis mul võtaks küll eluisu ära:)\nVõibolla ma ei saa asjast nii aru nagu teie.\n24. mai 11:20 sohvi kirjutas:\nMary Poppins laulab, et igas töös leidub alati üks suhkrutükk, mis teeb pipratera magusaks....\nja üks vana vene multikas on - Oh ja Ah matkal.\nseega, kõik oleneb iseenda rõhuasetusest ja mõtteviisist, kummast lähtuda - suhkrutükist või pipraterast...\n24. mai 13:02 maire kirjutas:\nJah, Kaido. Nii see kõik on. Buddha on seda õpetanud juba 2500 aastat tagasi. Elu on kannatus. See pole pessimism vaid objektiivne hinnang elule. Samas on Buddha ka õpetanud teed kuidas kannatusi vältida.\nPraktilise mehena andis ta väga selgeid ja lihtsaid juhtnõõre.\nOlles asja aastaid uurinud julgen väita , et enamik kannatustest on inimeste peades kahe kõrva vahel kinni,\nsee tähendab seotud meie mõtlemise ja tõekspidamissüsteemiga. Seega on tegelikult illusoorsed:-)\nKui rääkida füüsilisest kannatusest, valust näiteks, siis kui keha avaramalt tunnetda,võib kogeda selle kõrval ka meeldivaid aistingid, näiteks linade värsket jahedust oma nahal.\n24. mai 14:04 Anne kirjutas:\nVäga mõnus artikkel! Lihtne ja ilus, eriti lõpuosa.\nTäiesti ZEN- i vääriline. Aitäh!!\n24. mai 14:40 Liilia kirjutas:\nKõik on täitsa õige ,vähemalt mina olen kõike seda oma elus küll kogenud ,nii õnne kui õnnetust sama asja eest.Elu on ikka ettearvamatu ja iial ei või teada ,et mis sind väga õnnelikuks tegi ,võib sulle hiljem väga palju kurvastust põhjustada ,aga kõigest tuleb üle saada ja öeldakse ,et aeg parandab haavad.\n24. mai 15:10 http://transmitterid.wordpress.com/ kirjutas:\nKõige mõtekam on 24*7 olla silmini täis siis on väga okey elada.Uskuge mind!\nAinuke halb asi on see et kust juurde saab,ega pudelid ei kasva puu otsas.\n24. mai 15:19 Viki kirjutas:\nAga selle duaalsuse kogemiseks me ju elamegi ning ilma halvata ei oskaks ära tunda head. Nipp on mitte samastudes elus ette tulevate olukordade, asjade ja inimestega ning mitte midagi võtta isiklikult (ei head ega halba). üldse jaotamine midagi heaks ja halvaks on meelevaldne ning hinnanguline.\n24. mai 20:45 Rändur kirjutas:\nTere! Tore, et püüate meid valgustada, igatahes artikkel meeldis mulle.\nTeadlikkus on Sinu sisemine vägi, mis hoiab Sind tasakaalus-ja loomulikult tuleb usaldada oma sisetunnet.Aga mis osa on siis minu kaitseinglitel?\n24. mai 21:19 Ingrid kirjutas:\nÜks muinasjutt, legend või lihtsalt jutt on hästi analookse teemaga.....\n(Mäletan enamvähem vaid jutu pointi, ega mäleta kust seda lugenud olen)\nTalumees ja poeg...\nPoeg murrab luu , kõik ohivad, et kes nüüd põldu künnab..\nVanamees ütleb, et ta ei tea kas see on hea või halb...\nVarsti tuleb sõjavägi ja kõik pojad viiakse sõtta, enamus hukkub.. Vaid vanamehe poeg jääb...\nKõik õnnelikud ..vaata kus vedas....\nVanamees jälle, et ta ei tea kas see on hea või halb...\nVarsti juhtus jälle midagi..mis oli halb ja siis jälle hea....\nSaaks siis reaalis oma elus ka sellest päriselt aru..\nOmas kestas see olles ja oma väikest elu elades tundub see oma elu nii isiklik ja päris ...\nMinul sellest aru saamine võtab veel aega......\nMa olen liiga samastunud oma eluga..\nPeaks ennast kokku võtma ja asja mitte nii isiklikult võtma.... eralduma, natuke kaugemalt vaatama kogu seda tralli....\ntõus ja mõõn...\n24. mai 21:30 Ülle kirjutas:\nVäga hea artikkel. Tegelikkusel on tervendav jõud. Aitäh!\n24. mai 21:41 Ingrid kirjutas:\nsee on mööduv.....\nkõige hullemat masendust tundes...\nsee on mööduv...\nrõõmu tundes ...\nka see on mööduv...\nMul on ikka nii, et kui olen rõõmus siis olengi üleni rõõm ja kui on masendus siis olen üleüldine masendus.....\nKui vihane siis olengi viha..\nKui armastus siis olengi armastus....üleni\nMa ei tee vahet..... et mina olen mina ja need tunded ja olukorrad ja mõtted on mööduvad...et jh need on aga mina olen ikkagi mina... ajatu ja jääv. Ilma alguse ja lõputa.lihtsalt muutuv ühest olekust teise......algosisest imikuks, imikust lapseks, lapsest nooreks, nooresrt suureks, suurest vanaks ja vanast surnuks...\nLapsena ma arvasin, et mina olengi laps ja mulle oli suureks üllatuseks, kui suureks kasvasin :) mul võttis isegi selle omandamine suht kaua aega...... et lapsed kasvavad suureks :)\nOma lapski... kui imik siis tundus, et tema ongi imik aga imik on muutunud väikelapseks.....\nJah tean ja nii aga ikkagi, et see omandatud saaks, on vaja kuidagi see läbi kogeda ja omandada kogemuste käigus... et sellest päriselt südame ja hingetasandil aru saada....mõista.....\nOlen nagu olen...... ma usun, et vanemana...35 või nii on minu teadmised.....liikunud edasi mõistusest südamesse.... ennem seda ma suuri ootusi endale ei paneks... et sellest sinoidsusest päriselt aru saada......\n24. mai 21:56 Merike kirjutas:\nLoen seda artiklit ja kogu aeg trummeldab peas, et autoril ja miks mitte teistel, kes sarnase mõtlemise juurde on jõudnud,võiks tulla kasuks tutvuda sellise teosega, nagu "Keeris, suhted ja külgetõmbeseadus" Ester ja Jerry Hicksi.\nLoen seda ise praegu ja iga uue peatüki juures imestan, kuidas keegi suudab nii hästi ära seletada, seda, mida oleme alati aimanud, ent ometi, mille järgi pole me käitunud. Veidike teine vaatenurk ja kontrastidest koosnev maailm tundub jälle koduna.\n25. mai 17:36 Sirje kirjutas:\nHea,nii hea on lugeda ja teada,et kellegi mõte kuskil just nõndaviiviisi liigub.Aitäh,Kaido ja õnne tänasel sünnipäeval! Mõni päev tagasi mõtlesin sarnaselt,nagu Ingrid oma jutus kokku võttis,et jõuan just kohaneda ja siis leian,et olud on kujunenud uueks ja suhestumine ning suhtumine on muutunud/muutuv ühest olekust teise.Proovisin rõõmu tunda kõigest,mis on ebaõnnestunu juures hästi,et näha olukordade päikselisemat poolt... Et enne veel kui suur valu lahvatab ning kurbus haarab õnne sabast,aitaks meelerahu(inglite, meditatsiooni, looduse või mille abiga iganes...)säilitada enesevalitsemist ning otsekui sisemisi õnnevarusid taasluua.Ehk just valmisolek ka kõige halvemaks annab sisemise rahu:olen tänulik kõige eest,mis on hästi,kuid kui meid tabab kaotus,suudame enda sisemises päiksepaistes luua õnne,kus pisarates särab vikerkaar...\nSUHTUMINE.Charles Swindall(1876-1939)on öelnud:\n,,Mida kauem elad,seda rohkem märkad isiku vaatevinklite mõju tema elule. Suhtumine on tähtsam kui minevik,kui haridus,kui raha ja asjaolud,edukus,luhtumised, äpardused,kui see,mida teised mõtlevad või teevad. Suhtumine võib ehitada või lammutada...Tähelepanu väärib asjaolu,et iga päev võime teha valiku oma suhtumise suhtes. Me ei saa muuta möödunut või vältimatut,seda et inimesed tegutsevad teatud viisil või moel.Olen veendunud,et minu elu on 10% see,mis juhtub otseselt minule ja 90% see,kuidas sellesse suhtun.Nii on see ka sinuga - meie ise vastutame oma suhtumise eest."\nVastavalt sellele,kuhu rõhu asetame,võimenduvad erinevad puhangud,millest valime endale hetkel sobilikud ning vajalikud...\nEt maailm,mis meile koduks antud,oleks oma mitmepalgelisuses hoitud ja kaitstud meie eneste poolt...\n25. mai 17:46 ene kirjutas:\nPüüdleme õnnelikkuse poole ja kui õnnetus(negatiivne kogemus) meid tabab siis ei lase sellest ennast kohutada.\nPäevast päeva roosamannat või vahukooretorti , need on ju nii head, tarbides on üsna varsti süda paha ja ongi heast asjast saanud midagi tõeliselt vastikut.Asjad , teod juhtumised olgu ikka mitmekülgsed , peaasi et kontrastid väga teravad poleks, või siiski , kuidas karastatakse terast? Vaatame elule julgelt näkku ja elust saab meie parim kaaslane.\n25. mai 20:59 Annely kirjutas:\nTere!Õnnitlused ka minu poolt.Mulle meeldivad sinu kirjutatud lood igal asjal on oma loogika.\n25. mai 22:12 Mari kirjutas:\nIgal asjal on tõesti ka halb külg, samas igal halval hea pool. Igale heale ajale järgneb ka halb aeg ja siis jälle hea jne. Elu peabki nii tasakaalus olema. Ainult tuleb mõelda, kas selle halva talumine pärast on väärt seda head? Kas see hea on piisavalt hea sinu jaoks, et oled valmis kannatama ka natuke halba?\n28. mai 20:09 Martin kirjutas:\n30. mai 13:04 ene kirjutas:\n...tore üelda on imelik aga inimlik eestlaselt,hea on vaadata kui jagad...\nhea on jagada ....ka see on õige...,sest muidu või sellest me ei õpi....\n30. juuni 22:19 Kaidole kirjutas:\nÕnn on meie loomulik seisund. See on meie elusündmuste taustal nagu vaikus, rahu ja vabadus. Õnn ei kesta üürikesena, vaid niiviisi tõlgendab enda olemust teesklev teadlikkus.\nKui me jagame oma kogemuse kaheks, mina ehk keha ja mõistus, koos tunnetega, ning ülejäänud maailm, siis me oleme ennast osavalt ja teadlikult petnud. Mitte seepärast, et elu ei ole niisugune, vaid niisugune on üks, piiritletud vaatekoht. Teine vaatekoht on teadlikkus, mis on endast teadlik kui tunnistaja/vaatelja ja hetkekogemus. See tähendab, et kogemine ei ole jagatud kaheks, vaid kogemuse tunnistaja ja kogemus ise on ühe ja sama sündmuse/kogemise jagamatud ja lahutamatud aspektid.\nHea uudis on see, et iga inimene, kes otsib õnne, rõõmu, rahu, ilu, arvastust, vabadust või teadmist - on seda juba. See, mida sa südamega otsid, see sa päriselt oledki. Niisugune on teadlikkuse vaatekoht.


Berkshire võitis kauglöömise MM-i, DeChambeau esikaheksas - Ajakiri Golf\nBerkshire võitis kauglöömise MM-i, DeChambeau esikaheksas\nBryson DeChambeau jõudis 1. oktoobril Mesquite’is lõppenud kauglöömise MM-il veerandfinaali.\nTa lubas, et see ei jää tema viimaseks osalemiseks sel võistlusel. Tema eesmärk oli tõsta huvi kauglöömise vastu ja see ka õnnestus, kui otseülekannet jälgis reedel 45 000 inimest. Tema pikimaks löögiks jäi avapäeva 377 meetrit.\n„See võistlus andis mulle enesekindlust PGA Touril raudade löömisel, kiiruse kontrollimisel. Inimesed ei taju seda,” ütles DeChambeau.\nVõitis Kyle Berkshire, kes on maailma nr 1 kauglööja. See on tema teine kuld. Ta alistas finaalis 2017. aasta meistri Justin Jamesi 386:382.\nBerkshire prognoosis enne võistlust, et DeChambeau jõuab ehk 16 hulka. „See oli üks tugevaim esi-16. Kaheksa hulka esimesel võistlusel jõuda on suur saavutus. Seda võib võrrelda sellega, kui ma jõuaks PGA Touril esimesel korral esikümnesse,” sõnas Berkshire.\n„Bryson muutis kauglöömise populaarsemaks. Meil on olnud raske pärast seda, kui Golf Channel lõpetas kauglöömise näitamise umbes poolteist aastat tagasi,” lisas ta.\nKyle Berkshire = 🐐\nCheck out Bryson in the background pumping up the crowd https://t.co/Ejz8OSG85Z\n— UK Golf Memes (@ukgolfmemes) October 2, 2021


Hotellid Owego | Hotels.com\nLinna Owego hotellid\nOtsing hotellid Owego\nVaata kaardilt hotelle Owego\nOwego on sõbraliku atmosfääriga koht, mille visiitkaardiks on jõgi. Külastajad leiavad siit mõndagi, mida vaadata. Populaarsete vaatamisväärsuste hulka kuuluvad Ajalooline Owego turg ja The Links at Hiawatha Landing. Populaarsete ja meeldejäävate turismiobjektide hulgas on ka Waterman Conservation Education Center.\nMajutusvõimalused, mida Owego pakub\nValmistute puhkuseks? Või ootab tööreis? Owego on täis hotelle igale maitsele. Owego on Hotels.com saidil esindatud 5 majutusasutusega. Sind ootab 71 head pakkumist. Paljud majutusvõimalused hinnasoodustusega kuni 60%. Soodsad hotellitoad on saadaval hinnaga alates 37 EUR/öö. Allpool näete, kui palju millise tärnide arvuga hotelle Owego ja selle lähipiirkond pakub.\n• 4 4 tärni hotelli alates 93 EUR öö\n• 35 3 tärni hotelli alates 55 EUR öö\n• 12 2 tärni hotelli alates 43 EUR öö\nOwego – kuidas sinna kohale jõuda?\nLähim lennujaam on Binghamton, New York (BGM-Greater Binghamton), mis asub 25,8 km kesklinnast. Ithaca, New York (ITH-Tompkins Regional), piirkonna teine suurem lennujaam, jääb 45,9 km kaugusele.\nOwego – kohalikud huviväärsused\n• Ajalooline Owego turg\nOwego – millal on parim aeg reisimiseks?\nJaanuar-märts: päev 8°C, öö -9°C\nJaanuar-märts: 197 mm


Dutoteva pharma - Ravimi omaduste kokkuvõte - pehmekapsel (0,5mg) - RX.EE\nDutoteva pharma - pehmekapsel (0,5mg)\nDutoteva pharma - pehmekapsel (0,5mg) - Ravimi omaduste kokkuvõte\nATC Kood: G04CB02\nDutoteva Pharma, 0,5 mg pehmekapslid\nÜks kapsel sisaldab 0,5 mg dutasteriidi. INN. Dutasteridum\nSuurus 6, piklikud kollased läbipaistmatud želatiinist pehmekapslid, milles on selge kuni kollakas lahus. Kapslil ei ole pealetrükke.\nEesnäärme healoomulise suurenemise mõõdukate ja raskete sümptomite ravi.\nÄgeda uriinipeetuse riski ja operatsiooni vajaduse vähendamine eesnäärme healoomulise suurenemise mõõdukate ja raskete sümptomite korral.\nInformatsiooni ravimi efektiivsusest ja patsiendirühmadest kliinilistes uuringutes vt lõik 5.1.\nDutasteriidi võib manustada üksinda või kombinatsioonis alfablokaatori tamsulosiiniga (0,4 mg) (vt lõigud 4.4, 4.8 ja 5.1).\nTäiskasvanud (sh eakad):\nDutoteva Pharma soovitatav annus on üks kapsel (0,5 mg), mis võetakse sisse suu kaudu üks kord ööpäevas. Eakatel ei ole annuse korrigeerimine vajalik.\nNeerukahjustuse mõju dutasteriidi farmakokineetikale ei ole uuritud. Neerukahjustusega patsientidel ei ole vaja annust korrigeerida (vt lõik 5.2).\nMaksakahjustuse mõju dutasteriidi farmakokineetikale ei ole uuritud, mistõttu peab olema ettevaatlik kerge kuni keskmise raskusega maksakahjustusega patsientide ravimisel (vt lõigud 4.4 ning 5.2). Raske maksakahjustusega patsientidel on dutasteriidi kasutamine vastunäidustatud (vt lõik 4.3).\nKapslid tuleb tervelt alla neelata ning neid ei tohi närida ega avada, kuna kapsli sisu võib põhjustada suuneelu limaskesta ärritust. Kapsleid võib manustada koos söögiga või ilma.\nNaised, lapsed ja noorukid (vt lõik 4.6).\nÜlitundlikkus toimeaine, teiste 5-alfareduktaasi inhibiitorite või lõigus 6.1 loetletud mis tahes\nKombineeritud ravi tuleb määrata pärast hoolikat riski ja kasu suhte hindamist kõrvaltoimete (sh südamepuudulikkuse) riski võimaliku suurenemise tõttu ning pärast alternatiivsete ravivõimaluste (sh monoteraapiate) kaalumist (vt lõik 4.2).\nKahes 4-aastases kliinilises uuringus oli südamepuudulikkuse juhtude esinemissagedus (teatatud juhtumite, peamiselt südamepuudulikkus ja südame paispuudulikkus, liittermin) kõrgem nende isikute seas, kes võtsid kombineeritult Dutoteva Pharma ja alfa-blokaatorit, peamiselt tamsulosiini, kui nende isikute seas, kes kombinatsiooni ei saanud. Nendes kahes uuringus oli südamepuudulikkuse esinemissagedus madal (≤ 1%) ning uuringute vahel varieeruv (vt lõik 5.1).\nToime prostata-spetsiifilisele antigeenile (PSA) ja eesnäärmevähi avastamisele:\nEnne Dutoteva’ga ravi alustamist ja regulaarselt ravi ajal tuleb patsientidele teha digitaalne rektaalne uuring ning samuti teised eesnäärmevähi uuringud.\nEesnäärmevähi diagnoosimisel on tähtis osa prostata-spetsiifilise antigeeni (PSA) kontsentratsioonil seerumis. Dutoteva Pharma põhjustab PSA keskmise sisalduse vähenemise seerumis ligikaudu 50% võrra 6 ravikuu möödudes.\nDutoteva’t saavatel patsientidel tuleb 6 ravikuu järel määrata uus PSA algväärtus. Seejärel on soovitatav PSA väärtuste regulaarne jälgimine. Igasugune kinnitatud tõus madalaimast PSA väärtusest Dutoteva Pharma kasutamise ajal võib näidata eesnäärmevähi (eriti kõrge astme vähi) olemasolu või Dutoteva-ravi mittejärgimist ning seda tuleb hoolikalt hinnata, isegi kui väärtused jäävad endiselt 5- alfareduktaasi inhibiitorit mitte kasutavate meeste normivahemiku piiridesse (vt lõik 5.1). Dutoteva’t kasutava patsiendi PSA väärtuse tõlgendamisel tuleb võrdluseks võtta eelnevad PSA väärtused.\nRavi Dutoteva’ga ei mõjuta PSA kasutamist eesnäärmevähi diagnoosimist abistava meetodina pärast uue algväärtuse määramist (vt lõik 5.1).\nSeerumi PSA tase taastub algväärtuseni 6 kuu jooksul pärast ravi lõppu. Vaba ja üld-PSA suhe püsib muutumatuna isegi Dutoteva Pharma mõjul. Kui arstid otsustavad kasutada vaba PSA määramist eesnäärmevähi diagnoosimisel Dutoteva Pharma-ravi saavatel meestel, ei ole selle väärtuse korrigeerimine vajalik.\nEesnäärmevähk ja kõrge astme kasvajad:\nEesnäärmevähi suurema riskiga meestel läbi viidud kliinilise uuringu (uuring REDUCE) tulemused näitasid Gleasoni skaalal 8...10 astme eesnäärmevähkide suuremat esinemissagedust dutasteriidiga ravitud meestel platseeboga võrreldes. Dutasteriidi ja kõrge astme eesnäärmevähi vaheline seos ei ole selge. Dutoteva’t kasutavatel meestel tuleb regulaarselt hinnata eesnäärmevähi riski, sh teha PSA test (vt lõik 5.1).\nDutasteriid imendub läbi naha, seetõttu peavad naised, lapsed ja noorukid vältima kokkupuudet lekkivate kapslitega (vt lõik 4.6). Kokkupuute korral peab vastavat piirkonda otsekohe pesema vee ja seebiga.\nMaksahaigusega patsientidel ei ole dutasteriidi kasutamist uuritud. Ettevaatus on vajalik dutasteriidi manustamisel kerge kuni keskmise raskusega maksakahjustusega patsientidele (vt lõigud 4.2, 4.3 ja 5.2).\nKliinilistes uuringutes (vt lõik 5.1) ja turuletulekujärgsel perioodil on dutasteriidi kasutavatel meestel kirjeldatud rinnanäärmevähi teket. Arstid peavad patsiente juhendama, et nad teataksid kohe mis tahes muutustest rinnanäärmekoes, nagu tükid või eritis rinnanibust. Praegu ei ole selge, kas meeste rinnanäärmevähi ja dutasteriidi pikaajalise kasutamise vahel esineb põhjuslik seos.\nInformatsioon PSA sisalduse vähenemise kohta seerumis dutasteriidravi ajal ja juhised eesnäärmevähi diagnoosimiseks vt lõik 4.4.\nTeiste ravimite toime dutasteriidi farmakokineetikale\nKasutamine koos CYP3A4 ja/või P-glükoproteiini inhibiitoritega:\nDutasteriid elimineerub peamiselt metabolismi teel. In vitro uuringud näitavad, et seda metabolismi katalüüsivad CYP3A4 ja CYP3A5. Tugevate CYP3A4 inhibiitoritega ei ole koostoimeuuringuid läbi viidud. Ent farmakokineetilises populatsiooniuuringus oli dutasteriidi kontsentratsioon seerumis keskmiselt 1,6...1,8 korda suurem väikesel arvul patsientidel, kes said samaaegset ravi verapamiili või diltiaseemiga (mõõdukad CYP3A4 ja P-glükoproteiini inhibiitorid), kui teistel patsientidel.\nDutasteriidi pikaajaline kasutamine koos ravimitega, mis on tugevad ensüümi CYP3A4 inhibiitorid (nt ritonaviir, indinaviir, nefasodoon, itrakonasool, suukaudne ketokonasool), võib viia dutasteriidi kontsentratsiooni suurenemiseni seerumis. 5-alfareduktaasi täiendav inhibeerimine dutasteriidi kõrgemate kontsentratsioonide puhul ei ole tõenäoline. Ent kõrvaltoimete ilmnemisel võib kaaluda dutasteriidi manustamisintervalli pikendamist. Tuleb märkida, et ensüüminhibitsiooni korral võib pikk poolväärtusaeg veelgi pikeneda ning enne uue püsikontsentratsiooni saavutamist võib kuluda üle 6 kuu kaasnevat ravi.\n12 g kolestüramiini manustamine üks tund pärast dutasteriidi ühekordse 5 mg annuse manustamist ei mõjutanud viimase farmakokineetikat.\nDutasteriidi toime teiste ravimite farmakokineetikale\nDutasteriid ei mõjuta varfariini ega digoksiini farmakokineetikat. See näitab, et dutasteriid ei inhibeeri/indutseeri CYP2C9 või transporter-P-glükoproteiini. In vitro koostoimeuuringud näitavad, et dutasteriid ei inhibeeri ensüüme CYP1A2, CYP2A6, CYP2E1, CYP2C8, CYP2D6, CYP2C9, CYP2C19, CYP2B6 või CYP3A4.\nIn vitro uuringud on näidanud, et inimese tsütokroom P450 isoensüümid CYP1A2, CYP2A6, CYP2E1, CYP2C8, CYP2C9, CYP2C19, CYP2B6 ja CYP2D6 ei metaboliseeri dutasteriidi.\nVäikeses 2-nädalase kestusega uuringus tervete meestega (n=24) ei mõjutanud dutasteriid (0,5 mg ööpäevas) tamsulosiini või terasosiini farmakokineetikat. Selles uuringus ei ilmnenud ka farmakodünaamilisi koostoimeid.\nDutoteva Pharma on naistele vastunäidustatud.\nDutasteriid avaldab toimet tervete meeste seemnerakkudele (vähendab seemnerakkude arvu, seemnevedeliku kogust ja seemnerakkude liikuvust) (vt lõik 5.1). Ei ole võimalik välistada, et ravimi kasutamisel võib meestel esineda viljakuse langust.\nNagu ka teised 5-alfareduktaasi inhibiitorid, inhibeerib dutasteriid testosterooni muutumist dihüdrotestosterooniks ning selle manustamine meessoost loodet kandvale naisele võib pärssida loote välissuguelundite arengut (vt lõik 4.4). Dutasteriidi on väikestes kogustes leitud patsientide spermast, kes said ööpäevas 0,5 mg Dutoteva’t. Ei ole teada, kas meessoost lootele võib kahjulikult mõjuda ema kokkupuude dutasteriidi kasutava patsiendi spermaga (risk on suurim esimese 16 rasedusnädala jooksul).\nNagu kõigi 5-alfareduktaasi inhibiitorite puhul, soovitatakse patsiendi rasedal või võimaliku rasedusega partneril hoiduda kokkupuutest spermaga, kasutades kondoomi.\nPrekliinilisi andmeid vt lõik 5.3.\nEi ole teada, kas dutasteriid eritub rinnapiima.\nRavimi farmakodünaamiliste omaduste põhjal ei ole dutasteriidil märkimisväärset toimet autojuhtimise või masinate käsitsemise võimele.\nEsimesel raviaastal tekkisid kõrvaltoimed ligikaudu 19% 2167-st patsiendist, kes said dutasteriidi 2- aastastes III faasi platseebokontrolliga uuringutes. Enamik kõrvaltoimeid olid kerged kuni keskmise raskusega ning avaldusid reproduktiivsüsteemis. Edasise 2 aasta jooksul avatud jätku-uuringutes ei täheldatud mitte mingeid muutusi kõrvaltoimete osas.\nAlljärgnevas tabelis on toodud kontrollitud kliinilistes uuringutes ja turuletulekujärgselt kirjeldatud kõrvaltoimed. Loetletud on kliinilistes uuringutes täheldatud kõrvaltoimed, mis uurija hinnangul olid ravimiga seotud (esinemissagedusega 1% või rohkem) ja mille esinemissagedus oli esimese raviaasta jooksul suurem dutasteriidiga ravitud patsientidel platseeboga võrreldes. Turuletulekujärgsed kõrvaltoimed on saadud spontaansete turuletulekujärgsete andmete põhjal, mistõttu tõeline esinemissagedus ei ole teada.\nVäga sage (≥ 1/10); sage (≥ 1/100 kuni < 1/10); aeg-ajalt (≥ 1/1,000 kuni < 1/100); harv (≥1/10000 kuni ≥ 1 /1000); väga harv (<1/10000); teadmata (ei saa hinnata olemasolevate andmete alusel).\nEsinemissagedus kliinilistest uuringutest\nsaadud andmete alusel\n1. raviaasta jooksul\n2. raviaasta jooksul\nLibiido muutus (langus) *\nAllergilised reaktsioonid, sh lööve,\nkihelus, nõgestõbi, piirdunud turse\nAlopeetsia (eeskätt karvkatte\nvähenemine kehalt), hüpertrihhoos\nTestiste valulikkus ja turse\n* Need seksuaalsed kõrvaltoimed on seotud dutasteriidraviga (sisaldab monoteraapiat ja kombinatsionravi tamsulosiiniga). Need kõrvaltoimed võivad jääda püsima pärast ravi lõpetamist. Ei ole teada, kas kõrvaltoimete püsimajäämine on põhjustatud dutasteriidist.\n+ Sisaldab rindade hellust ja rinnanäärmete suurenemist.\nDUTASTERIID KOMBINATSIOONIS ALFA-BLOKAATORI TAMSULOSIINIGA\nAndmed 4 aastat kestnud uuringust CombAT, kus võrreldi 0,5 mg dutasteriidi (n=1623) ja 0,4 mg tamsulosiini (n=1611) üks kord ööpäevas eraldi ja kombinatsioonis (n=1610), on näidanud, et uurija hinnangul ravimiga seotud kõrvaltoimete esinemissagedus oli esimesel, teisel, kolmandal ja neljandal raviaastal vastavalt 22%, 6%, 4% ja 2% dutasteriidi/tamsulosiini kombinatsioonravi, 15%, 6%, 3% ja 2% dutasteriidi monoteraapia ning 13%, 5%, 2% ja 2% tamsulosiini monoteraapia puhul. Kõrvaltoimete suurem esinemissagedus kombinatsioonravi rühmas esimesel raviaastal oli tingitud selles rühmas täheldatud reproduktiivse süsteemi häirete, eriti ejakulatsioonihäirete suuremast esinemissagedusest.\nCombAT uuringu analüüsis on esimese raviaasta jooksul kirjeldatud järgmisi uurija hinnangul ravimiga seotud kõrvaltoimeid esinemissagedusega 1% või rohkem ; nende kõrvaltoimete esinemissagedus neljal raviaastal on toodud alljärgnevas tabelis:\nKombinatsioon A (n)\nRinnanäärme häired D\nA Kombinatsioon = dutasteriid 0,5 mg üks kord ööpäevas ja tamsulosiin 0,4 mg üks kord ööpäevas\nB Südamepuudulikkuse liittermini alla kuuluvad südame paispuudulikkus, südamepuudulikkus, vasaku vatsakese puudulikkus, äge südamepuudulikkus, kardiogeenne šokk, äge vasaku vatsakese puudulikkus, parema vatsakese puudulikkus, äge parema vatsakese puudulikkus, vatsakese puudulikkus, kardiopulmonaalne puudulikkus, kongestiivne kardiomüopaatia.\nC Need seksuaalsed kõrvaltoimed on seotud dutasteriidraviga (sisaldab monoteraapiat ja kombinatsionravi tamsulosiiniga). Need kõrvaltoimed võivad jääda püsima pärast ravi lõpetamist. Ei ole teada, kas kõrvaltoimete püsimajäämine on põhjustatud dutasteriidist.\nD Sisaldab rindade hellust ja rinnanäärmete suurenemist.\nUuringus REDUCE ilmnes Gleasoni skaalal 8...10 astme eesnäärmevähkide suurem esinemissagedus dutasteriidiga ravitud meestel platseeboga võrreldes (vt lõigud 4.4 ja 5.1). Ei ole kindlaks tehtud, kas dutasteriidi eesnäärme mahtu vähendav toime või uuringuga seotud tegurid mõjutasid selle uuringu tulemusi.\nJärgmist kõrvaltoimet on kirjeldatud kliinilistes uuringutes ja turuletulekujärgsel perioodil: meeste rinnanäärmevähk (vt lõik 4.4).\nVabatahtlikega teostatud dutasteriidi uuringutes on dutasteriidi kuni 40 mg ühekordseid ööpäevaseid annuseid (80 korda suuremad terapeutilisest annusest) manustatud 7 päeva jooksul ilma oluliste ohutusprobleemide tekketa. Kliinilistes uuringutes on patsientidele manustatud 5 mg ööpäevaseid annuseid 6 kuu jooksul ilma täiendavate kõrvaltoimete tekketa lisaks neile, mida on täheldatud 0,5 mg terapeutilise annuse puhul. Spetsiifiline antidoot puudub, mistõttu tuleb üleannustamise kahtluse korral vastavalt vajadusele rakendada sümptomaatilist toetavat ravi.\nFarmakoterapeutiline rühm: testosteroon-5-alfareduktaasi inhibiitorid\nDutasteriid vähendab tsirkuleeriva dihüdrotestosterooni (DHT) taset, inhibeerides nii 1. tüüpi kui 2. tüüpi 5-alfareduktaasi isoensüüme, mis vastutavad testosterooni konversiooni eest DHT-ks.\nDutasteriidi ööpäevaste annuste dihüdrotestosterooni taset vähendav toime on annusest sõltuv ning ilmneb 1...2 nädala jooksul (vastavalt 85% ja 90% vähenemine).\nEesnäärme healoomulise suurenemisega patsientidel, kes said 0,5 mg dutasteriidi ööpäevas, oli DHT sisalduse languse mediaan seerumis 94% 1 aasta ja 93% 2 aasta möödudes ning testosteroonisisalduse tõusu mediaan seerumis 19% nii 1 kui 2 aasta möödudes.\nToime eesnäärme mahule:\nEesnäärme mahu olulist vähenemist on täheldatud juba üks kuu pärast ravi alustamist ja see jätkus 24 kuu jooksul (p<0,001). Dutasteriid vähendas eesnäärme kogumahtu keskmiselt 23,6% võrra (54,9 ml-lt enne ravi kuni 42,1 ml-ni) 12 kuu möödudes võrreldes keskmiselt 0,5% vähenemisega (54,0 ml-lt 53,7 ml-ni) platseebogrupis. Täheldati ka eesnäärme üleminekutsooni mahu olulist\n(p<0,001) vähenemist juba ühe kuu möödudes, mis jätkus 24 kuu jooksul; eesnäärme üleminekutsooni mahu keskmine vähenemine oli 17,8% (26,8 ml-lt enne ravi kuni 21,4 ml-ni) dutasteriidi grupis võrreldes keskmise suurenemisega 7,9% (26,8 ml-lt 27,5 ml-ni) platseebogrupis 12 kuu möödudes. Esimese 2 aasta vältel topeltpimeuuringus täheldatud eesnäärme mahu vähenemine säilis ka edasistes avatud jätku-uuringutes, mis toimusid järgneva kahe aasta jooksul. Eesnäärme suuruse vähenemine viib sümptomite paranemiseni ning ägeda uriinipeetuse ja eesnäärme healoomulise suurenemisega seotud operatsiooni riski vähenemiseni.\nKolmes esmase efektiivsuse 2-aastases multitsentrilises rahvusvahelises platseebokontrolliga topeltpimeuuringus hinnati dutasteriidi 0,5 mg/ööpäevas või platseebo toimet eesnäärme healoomulise suurenemise mõõdukate kuni raskete sümptomitega 4325 meespatsiendil, kelle eesnäärme suurus oli ≥ 30 ml ja PSA väärtus vahemikus 1,5...10 nanogrammi/ml. Seejärel jätkusid uuringud avatud jätku- uuringuna kuni 4. aasta lõpuni, kusjuures kõik uuringusse jäänud patsiendid said dutasteriidi samas 0,5 mg annuses. 4. aasta lõpuni osales uuringus 37% alguses platseebo rühma ja 40% dutasteriidi rühma randomiseeritud patsientidest. Enamus (71%) avatud jätku-uuringusse kaasatud\n2340 patsiendist lõpetas avatud uuringu kahe järgneva aasta jooksul.\nKõige tähtsamad kliinilise efektiivsuse näitajad olid Ameerika Uroloogide Assotsiatsiooni Sümptomite Indeks (AUA-SI), maksimaalne uriinivool (Qmax) ning ägeda uriinipeetuse ja eesnäärme healoomulise suurenemisega seotud operatsiooni esinemissagedus.\nAUA-SI on seitsmest punktist koosnev küsimustik eesnäärme healoomulise suurenemise sümptomite kohta, kus maksimaalne skoor on 35. Enne ravi alustamist oli keskmine skoor ligikaudu 17. Pärast kuus kuud, üks ja kaks aastat kestnud ravi oli platseebogrupis keskmine paranemine vastavalt 2,5; 2,5 ja 2,3 punkti, samal ajal kui dutasteriidi grupis olid vastavad väärtused 3,2; 3,8 ja 4,5 punkti. Gruppidevaheline erinevus oli statistiliselt oluline. Esimese kahe aasta vältel topeltpimeuuringus täheldatud AUA-SI skoori paranemine säilis ka avatud jätku-uuringutes, mis toimusid järgneva 2 aasta jooksul.\nQmax (maksimaalne uriinivool):\nUuringute keskmine Qmax enne ravi alustamist oli ligikaudu 10 ml/sek (normväärtus ≥ 15 ml/sek). Pärast üks ja kaks aastat kestnud ravi oli uriinivool platseebogrupis paranenud vastavalt 0,8 ja\n0,9 ml/sek ning dutasteriidi grupis vastavalt 1,7 ja 2,0 ml/sek. Gruppidevaheline erinevus oli statistiliselt oluline 1....24. kuuni. Esimese kahe aasta vältel topeltpimeuuringus täheldatud maksimaalse uriinivoolu suurenemine säilis ka avatud jätku-uuringutes, mis toimusid järgneva 2 aasta jooksul.\nÄge uriinipeetus ja kirurgiline sekkumine\nPärast kaks aastat kestnud ravi oli ägeda uriinipeetuse esinemissagedus platseebogrupis 4,2% ja dutasteriidi grupis 1,8% (57% riski vähenemine). See erinevus on statistiliselt oluline ja tähendab, et ägeda uriinipeetuse ühe juhu ärahoidmiseks peab 42 patsienti (95% CI 30...73) ravima kaks aastat.\nEesnäärme healoomulise suurenemisega seotud operatsioonide sagedus oli kahe aasta möödudes 4,1% platseebogrupis ja 2,2% dutasteriidi grupis (48% riski vähenemine). See erinevus on statistiliselt oluline ja tähendab, et ühe kirurgilise sekkumise ärahoidmiseks peab 51 patsienti (95% CI 33...109) ravima kaks aastat.\nIII faasi uuringus ei uuritud dutasteriidi toimet juuksekasvule, ent 5-alfareduktaasi inhibiitorid võivad vähendada juuste väljalangemist ja soodustada juuksekasvu mehe tüüpi juuste väljalangemisega patsientidel (androgeenne alopeetsia).\nKilpnäärmefunktsiooni tervetel meestel uuriti üheaastases uuringus. Vaba türoksiini tase oli dutasteriidravi ajal stabiilne, TSH tase oli aga kergelt tõusnud (0,4 MCIU/ml võrra) võrreldes platseeboga üheaastase ravi lõppedes. Kuigi TSH tase oli muutuv, jäi TSH väärtuste mediaan (1,4...1,9 MCIU/ml) normivahemiku piiridesse (0,5...5,6 MCIU/ml), vaba türoksiini tase oli stabiilne normivahemiku piirides ja sarnane nii platseebo kui dutasteriidi puhul; TSH muutusi ei hinnatud statistiliselt olulisteks. Üheski kliinilises uuringus ei leidnud tõestust dutasteriidi ebasoodne mõju kilpnäärmefunktsioonile.\n2-aastase kestusega kliinilistes uuringutes, kus dutasteriidi kasutus oli 3374 patsiendiaastat, ning ravimi registreerimise hetkel 2-aastases avatud lisauuringus oli teatatud 2 rinnanäärmevähi juhust dutasteriidravi saanud patsientidel ja 1 juhust platseebot saanud patsiendil. Neli aastat kestnud kliinilistes uuringutes CombAT ja REDUCE, mis hõlmavad 17 489 dutasteriidi kasutamise patsiendiaastat ning 5027 dutasteriidi ja tamsulosiini kombinatsiooni kasutamise patsiendiaastat, üheski ravigrupis ei kirjeldatud rinnanäärmevähi juhtusid.\nPraegu ei ole selge, kas meeste rinnanäärmevähi ja dutasteriidi pikaajalise kasutamise vahel esineb põhjuslik seos.\nToime meeste fertiilsusele\nDutasteriidi ühekordse ööpäevase annuse (0,5 mg) toimet seemnevedeliku parameetritele hinnati 52 nädala jooksul tervetel vabatahtlikel vanuses 18...52 aastat (n=27 dutasteriid, n=23 platseebo). Jälgimisperiood kestis 24 nädalat pärast ravikuuri lõppemist. Dutasteriidi grupis oli 52. nädalal seemnerakkude kontsentratsioon, seemnevedeliku kogus ja seemnerakkude liikuvus vähenenud vastavalt 23%, 26% ja 18% võrreldes algväärtustega ning platseebogrupis esinenud parameetrite\nmuutustega. Uuritav ravim ei avaldanud mõju seemnevedeliku kontsentratsioonile ja seemnerakkude morfoloogiale. 24 nädala möödumisel ravist püsis dutasteriidi saanud grupis seemnerakkude kontsentratsioon keskmiselt 23% madalam võrreldes algväärtustega. Kuigi uuringu tulemuste keskmiste väärtuste kohaselt ei esinenud seemnerakkude parameetrites statistiliselt olulisi muutusi (antud uuringus defineeritud kui väärtuse muutus üle 30%) ning uuringu ajal püsisid parameetrite keskmised väärtused normi piires, esines kahel uuringus osaleval isikul seemnerakkude kontsentratsiooni vähenemine 52 nädala jooksul rohkem kui 90%. Mõlemal uuringus osaleval isikul oli kontrollvisiidil 24 nädala pärast täheldatav osaline seemnerakkude kontsentratsiooni taastumine. Ei saa välistada, et ravimi kasutamisel võib meestel esineda viljakuse langust.\nDUTASTERIID KOMBINATSIOONIS ALFA-BLOKAATOR TAMSULOSIINIGA\nMultitsentrilise rahvusvahelise randomiseeritud topeltpimeda paralleelgruppides uuringu (uuring CombAT) käigus hinnati annuseid dutasteriid 0,5 mg ööpäevas (n = 1623), tamsulosiin 0,4 mg ööpäevas (n = 1611) või kombinatsiooni dutasteriid 0,5 mg pluss tamsulosiin 0,4 mg (n = 1610) meessoost patsientidel, kellel esinesid mõõdukad kuni rasked eesnäärme healoomulise suurenemise sümptomid ning kelle eesnäärme suurus oli ≥ 30 ml ja PSA väärtus vahemikus\n1,5...10 nanogrammi/ml. Ligikaudu 53% patsientidest olid varem kasutanud 5-alfareduktaasi inhibiitoreid või alfablokaatoreid. Efektiivsuse esmane tulemusnäitaja kahe esimese raviaasta jooksul oli muutus Rahvusvahelisel Prostata Sümptomite Skaalal (International Prostate Symptom Score, IPSS), mis on AUA-SI-l põhinev 8-punkti skaala koos täiendava elukvaliteedi küsimusega. Efektiivsuse teisesed tulemusnäitajad 2. aastal olid maksimaalse uriinivoolu kiirus (Qmax) ja eesnäärme maht.\nKombinatsiooniga saavutati oluline erinevus IPSS’i osas alates 3-ndast kuust, võrreldes dutasteriidiga ja alates 9-ndast kuust, võrreldes tamsulosiiniga. Qmax osas saavutati kombinatsiooniga oluline erinevus alates 6-ndast kuust, võrreldes dutasteriidi ja tamsulosiiniga.\nEfektiivsuse esmane tulemusnäitaja 4. raviaastal oli aeg esimese AUR’i või BPH’ga seotud kirurgilise protseduurini. Pärast 4 raviaastat vähendas kombinatsioonravi statistiliselt oluliselt AUR’i või BPH’ga seotud kirurgiliste protseduuride riski (riski vähenemine 65,8% p<0,001 [95% CI 54,7% kuni 74,1%]), võrreldes tamsulosiini monoteraapiaga. AUR’i või BPH’ga seotud kirurgiliste protseduuride esinemissagedus 4. aastaks oli 4,2% kombinatsioonravi kasutamisel ja 11,9% tamsulosiini kasutamisel (p<0,001). Võrreldes dutasteriidi monoteraapiaga vähendas kombinatsioonravi AUR’i ja BPH’ga seotud kirurgiliste protseduuride riski 19,6% (p=0,18 [95% CI -10,9% kuni 41,7%]). AUR’i ja BPH’ga seotud kirurgiliste protseduuride esinemissagedus 4-ndaks aastaks oli kombinatsioonravi kasutamisel 4,2% ja dutasteriidi kasutamisel 5,2%.\nEfektiivsuse teisesed tulemusnäitajad pärast 4 aastat kestnud ravi olid aeg kliinilise progresseerumiseni (defineeritud kui kogum järgmistest: IPSS’i halvenemine ≥ 4 punkti võrra,\nBPH’ga seotud AUR’i juhud, kusepidamatus, kuseteede infektsioon (UTI) ja neerupuudulikkus), muutus Rahvusvahelisel Prostata Sümptomite Skaalal (IPSS), maksimaalse uriinivoolu kiirus (Qmax) ja eesnäärme maht. 4 aastat kestnud ravi tulemused on toodud allpool:\nAUR’i või BPH’ga\nEsinemissagedus 48. kuul\n48. kuu (muutus algväärtusest)\n48. kuu (% muutus\nBPH mõju indeks\nIPSS küsimus 8\nAlgväärtused on keskmised väärtused ning muutused algväärtustest on kohandatud keskmised väärtused.\n* Kliiniline progresseerumine defineeriti kogumina: IPSS halvenemine ≥ 4 punkti võrra, BPH’ga seotud AUR juhud, kusepidamatus, UTI ja neerupuudulikkus.\n# Mõõdetud valitud kohtades (13% randomiseeritud patsientidest)\na.Kombinatsiooniga saavutatud olulisus (p≤0,001) vs. tamsulosiin 48. kuul\nb.Kombinatsiooniga saavutatud olulisus (p≤ 0,001) vs. Dutoteva Pharma 48. kuul.\n4-aastases BPH uuringus, milles dutasteriidi kasutati kombinatsioonis tamsulosiiniga 4844 mehel (uuring CombAT), oli südamepuudulikkuse (liittermin) esinemissagedus kombineeritud ravigrupis (14/1610, 0,9%) kõrgem kui kummaski monoteraapia grupis: dutasteriid (4/1623, 0,2%) ja tamsulosiin (10/1611, 0,6%).\nEraldi 4-aastases uuringus, milles osales 8231 meest vanuses 50...75 aastat, kellel oli eelnev eesnäärmevähi suhtes tehtud biopsia negatiivne ja PSA algväärtus vahemikus\n2,5...10,0 nanogrammi/ml (50...60-aastased mehed) või 3...10,0 nanogrammi/ml (üle 60-aastased mehed) (uuring REDUCE), täheldati südamepuudulikkuse (liittermin) suuremat esinemissagedust 0,5 mg dutasteriidi üks kord ööpäevas saanud uuritavate seas (30/4105, 0,7%) võrreldes platseebot saanud uuritavatega (16/4126, 0,4%). Selle uuringu post-hoc analüüs näitas südamepuudulikkuse (liittermin) suuremat esinemissagedust dutasteriidi ja alfa-blokaatorit samaaegselt kasutanud isikute seas (12/1152, 1,0%) võrreldes dutasteriidi ilma alfa-blokaatorita (18/2953, 0,6%), platseebot ja alfa- blokaatorit (1/1399, <0,1%) või platseebot ilma alfa-blokaatorita (15/2727, 0,6%) saanud uuritavatega (vt lõik 4.4).\nEesnäärmevähk ja kõrge astme kasvajad\n4-aastases platseebot ja dutasteriidi võrdlevas uuringus, kus osales 8231 meest vanuses 50...75 aastat, kellel oli eelnev eesnäärmevähi suhtes tehtud biopsia negatiivne ja PSA algväärtus vahemikus 2,5...10,0 nanogrammi/ml (50...60-aastased mehed) või 3...10,0 nanogrammi/ml (üle 60-aastased mehed) (uuring REDUCE), olid 6706 uuritava kohta olemas eesnäärme nõelbiopsia (uuringuplaani järgi kohustuslik) andmed Gleasoni skaala astme määramiseks. Eesnäärmevähki diagnoositi uuringus 1517 isikul. Enamus biopsia teel diagnoositud eesnäärmevähi juhtudest olid mõlemas ravigrupis madala astme vähid (Gleasoni skaalal aste 5...6, 70%).\nDutasteriidi grupis (n=29, 0,9%) oli Gleasoni skaala 8...10 astme eesnäärmevähkide esinemissagedus suurem kui platseebogrupis (n=19, 0,6%) (p=0,15). 1...2. aastal oli Gleasoni skaala 8...10 astme vähiga uuritavate arv sarnane dutasteriidi grupis (n=17, 0,5%) ja platseebogrupis (n=18, 0,5%). 3...4. aastal diagnoositi dutasteriidi grupis (n=12, 0,5%) rohkem Gleasoni skaala 8...10 astme vähke kui platseebogrupis (n=1, <0,1%) (p=0,0035). Puuduvad andmed dutasteriidi toime kohta eesnäärmevähi riskiga meestel pärast 4 aastat. Gleasoni skaala 8...10 astme vähi diagnoosiga uuritavate protsent oli dutasteriidi grupis erinevatel uuringuperioodidel (1...2. aasta ja 3...4. aasta) ühesugune (0,5% igal uuringuperioodil), samal ajal kui platseebogrupis oli Gleasoni skaala 8...10 astme vähi diagnoosiga uuritavate protsent väiksem 3...4. aastal kui 1...2. aastal (vastavalt <0,1% versus 0,5%) (vt lõik 4.4). Gleasoni skaala 7...10 astme vähkide esinemissageduse osas erinevus puudus (p=0,81).\n4-aastases eesnäärme healoomulise suurenemise uuringus (CombAT), milles ei olnud uuringuplaani järgi kohustusliku biopsia nõuet ning kõik eesnäärmevähi diagnoosid pandi põhjusega tehtud biopsia alusel, oli Gleasoni astme 8...10 vähi esinemissagedus (n=8, 0,5%) dutasteriidi, (n=11, 0,7%) tamsulosiini ja (n=5, 0,3%) kombinatsioonravi puhul.\nSeos dutasteriidi ja kõrge astme eesnäärmevähi vahel ei ole kindlaks tehtud.\nPärast dutasteriidi ühekordse 0,5 mg annuse suukaudset manustamist on ravimi maksimaalse kontsentratsiooni saabumise aeg seerumis 1...3 tundi. Absoluutne biosaadavus on ligikaudu 60%. Toit ei mõjuta dutasteriidi biosaadavust.\nDutasteriidil on suur jaotusruumala (300...500 l) ja suur seonduvus plasmavalkudega (>99,5%). Igapäevasel manustamisel saavutab dutasteriidi kontsentratsioon seerumis 65% püsikontsentratsioonist 1 kuu möödudes ja ligikaudu 90% 3 kuu möödudes.\nPüsikontsentratsioon seerumis (Css) on ligikaudu 40 nanogrammi/ml, mis saavutatakse pärast 0,5 mg manustamist üks kord ööpäevas 6 kuu jooksul. Seerumist eraldub spermasse keskmiselt 11,5% dutasteriidist.\nIn vivo metaboliseerub dutasteriid ulatuslikult. In vitro metaboliseeritakse dutasteriid tsütokroom P450 3A4 ja 3A5 poolt kolmeks monohüdroksüülmetaboliidiks ja üheks dihüdroksüülmetaboliidiks.\nDutasteriidi annuse 0,5 mg ööpäevas suukaudse manustamise järgselt kuni püsikontsentratsiooni saavutamiseni eritub 1,0...15,4% (keskmiselt 5,4%) manustatud annusest muutumatul kujul roojaga. Ülejäänu eritub roojaga 4 põhimetaboliidina, mille osakaal on 39%, 21%, 7% ja 7%, ning\n6 vähemtähtsa metaboliidina (mis kõik moodustavad alla 5%). Inimese uriinis leidub dutasteriidi muutumatul kujul vaid jälgedena (alla 0,1% annusest).\nDutasteriidi eliminatsioon on annusest sõltuv ja toimub paralleelselt kahe eliminatsioonitee kaudu, millest üks on küllastuv kliiniliselt oluliste kontsentratsioonide juures ja teine mitteküllastuv.\nMadalate seerumikontsentratsioonide puhul (alla 3 nanogrammi/ml) eritub dutasteriid kiiresti nii kontsentratsioonist sõltuva kui kontsentratsioonist sõltumatu eliminatsioonitee kaudu. Ühekordsete\n5 mg ja väiksemate annuste puhul täheldati kiiret kliirensit ja lühikest poolväärtusaega vahemikus 3...9 päeva.\nTerapeutiliste kontsentratsioonide puhul annuse 0,5 mg ööpäevas korduva manustamise järgselt on domineeriv aeglasem lineaarne eliminatsioonitee ning poolväärtusaeg on ligikaudu 3...5 nädalat.\nDutasteriidi farmakokineetikat uuriti 36-l tervel meessoost katseisikul vanuses 24...87 aastat dutasteriidi ühekordse 5 mg annuse manustamise järgselt. Vanuse olulist mõju dutasteriidi ekspositsioonile ei leitud, kuid poolväärtusaeg oli alla 50-aastastel meestel lühem. Poolväärtusaeg ei olnud statistiliselt erinev, kui võrreldi 50...69-aastaste gruppi üle 70-aastaste grupiga.\nNeerukahjustuse mõju dutasteriidi farmakokineetikale ei ole uuritud. Inimese uriinis leidub alla 0,1% dutasteriidi 0,5 mg annusest püsikontsentratsiooni faasis, seega ei ole neerukahjustusega patsientidel oodata dutasteriidi plasmakontsentratsiooni kliiniliselt olulist suurenemist (vt lõik 4.2).\nMaksakahjustuse mõju dutasteriidi farmakokineetikale ei ole uuritud (vt lõik 4.3). Kuna dutasteriid elimineerub peamiselt metabolismi teel, on nendel patsientidel oodata dutasteriidi plasmakontsentratsiooni suurenemist ja poolväärtusaja pikenemist (vt lõigud 4.2 ja 4.4).\nÜldise toksilisuse, genotoksilisuse ja kartsinogeensuse prekliinilised uuringud ei ole näidanud kahjulikku toimet inimesele.\nIsaste rottidega teostatud reproduktsioonitoksilisuse uuringud on näidanud eesnäärme ja seemnepõiekeste kaalu vähenemist, vähenenud sekretsiooni lisasugunäärmetest ja viljakusnäitajate vähenemist (põhjuseks dutasteriidi farmakoloogiline toime). Nende leidude kliiniline tähtsus ei ole teada.\nNagu ka teiste 5-alfareduktaasi inhibiitorite puhul, on gestatsiooni ajal dutasteriidi manustamise järgselt täheldatud rottidel ja küülikutel meessoost loodete feminisatsiooni. Dutasteriidi on leitud emaste rottide verest pärast nende paaritumist dutasteriidravi saanud isasloomadega. Manustades dutasteriidi primaatidele gestatsiooni ajal, ei täheldatud meessoost loodete feminisatsiooni kui kontsentratsioonid veres olid tunduvalt kõrgemad võimalikest inimese spermas esinevatest. Ei ole tõenäoline, et dutasteriidi ülekandel spermaga oleks kahjulik mõju meessoost lootele.\nGlütseroolmonokaprülokapraat, tüüp I\nŽelatiin (160 Bloom) Glütserool (E422) Titaandioksiid (E171) Kollane raudoksiid (E172)\nKeskmise ahelaga triglütseriidid\nHoida temperatuuril kuni 30°C. Hoida originaalpakendis, valguse eest kaitstult.\nLäbipaistmatud PVC/PVdC-alumiinium blistrid, milles on 10, 28, 30, 50, 60, 90 või 100 kapslit.\n10 (blistris on 2 x 5 kapslit, 1 x 10 kapslit) /karp\n28 (blistris on 2 x 14 kapslit, 4 x 7 kapslit, 7 x 4 kapslit) /karp 30 (blistris on 3 x 10 kapslit, 6 x 5 kapslit) /karp\n50 (blistris on 5 x 10 kapslit, 10 x 5 kapslit) /karp 60 (blistris on 6 x 10 kapslit, 12 x 5 kapslit) /karp 90 (blistris on 9 x 10 kapslit, 18 x 5 kapslit) /karp 100 (blistris on 10 x 10 kapslit 5 x 20 kapslit) /karp Kõik pakendi suurused ei pruugi olla müügil.\nDutasteriid imendub läbi naha, mistõttu tuleb vältida kokkupuudet lekkivate kapslitega. Kokkupuute korral peab vastavat piirkonda otsekohe pesema vee ja seebiga (vt lõik 4.4).


Mrx (Mees, 51a)\nKuulutus: Soovin tutvuda karvasema ja muidu igati kena naisega. Võiksid olla mitte väga ülekaaluline. Ise elan Tartus, olen pereseisult vaba, tegus, 51-a. pikemat kasvu, spordilembene, karvasem vaba mees.\nKirjuta alustuseks - mrxmees@gmail.com\nKuulutus lisatud: 13.04.2019\nSerk (Mees, 38a)\nKuulutus: Otsin meeldivat tutvust naisega Pärnust või Pärnumaalt. Karme normatiive ei sea, oluline on meeldivus. Kirjuta endas ja oma soovidest lähemalt.\nKuulutus: Kas leidub naist kes aitaks mehe sexile viia kui mees on selles äpu. Kingitus tuleb loomulikult vastu ja vanus on ainult number. Anna endast märku ja viime eksperimendi lõpule.\nKuulutus lisatud: 11.04.2019\nKuulutus: tutvun 35-44a naisega suhte eesmärgil.lääne-virumaalt.\nRei (Mees, 32a)\nKuulutus: Olen 32aastane pealinna noormees. 179 cm pikk, KMI järgi normaalkaalus, heledate juuste ja sinakashallide silmadega. Ei suitseta ja üksi ei joo. Iseloomult pigem rahulik, kuid aegajalt ei ütle ära ka ägedast vaidlusest. Meeldib elada elu lihtsalt ja intriigiteta. Olen abivalmis ning ei oska teiste peale vihane olla. Mõnikord lähen oma naljadega piirile väga lähedale (mõne arvates ka üle piiri).\nUmbes 2/3 ajast kulub tööd tehes ja magades. Ülejäänud aja proovin jagada enese liigutamisele, käia looduses või inimasustuseta paikades. Kehvema ilmaga vaatan filme.\nRaha eest sekspartnerit ei otsi. Sooviks esmalt leida kaaslane, kellega vestelda ja minna näiteks jalgratta või paadiga sõitma, matkata, ujuda ning grillida looduses.\nKuulutus lisatud: 10.04.2019\nKuulutus: Tutvun tahtva, kogemustega naisega.\nAndres (Mees, 39a)\nKuulutus: Olen arukas, edukas, puhas, diskreetne, pruunisilmne abielumees (39/178/89). Kodus kõik kenasti ja suhet lõhkuda ei soovi…¬ Igatsen lihtsalt argirütmile vaheldust… Kui mu kuulutus Sind kõnetas ja/või tekitas äratundmist, siis võta palun julgesti ühendust… Tekitame tundmatuga kohtumise hingevärinat ja paneme liblikad lendama…\nKuulutus: Sooviksin tutvuda kohaliku Mõistva suhtumisega, truuduse kõige kallima armastava tulevase naisega, püsisuhte eesmärgil.\nMa tahan sind nii väga, isegi nii väga, et teeks sinu nimel kõike..Ma annaks kõik, et oleksid minu..Ma saaks su salaja, noh sa oledki salaja minu oma, aga ma ei taha sind salaja, ma ei taha sinuga kokku saades passida kusagil metsas või seal, kus meie sõbrad ja tuttavad ei käi..Ma tahan näidata tervele maailmale kui palju ma sind armastan ja kui väga ma sinust hoolin, ma tahan näidata, et sa oled minu oma ja keegi teine ei saa sind..Ma tahan olla inimene, kelle kõrval sa hommikul ärkad ja õhtul magama lähed, inimene, keda sa öösel kell 3 endale tugevamini kaissu võtad ja kellele sa sosistad kõrva: “ Kallis, ma armastan ainult sind” Ma tahaks seda kõike nii väga, aga kahjuks pole see võimalik..Sul on juba olemas inimene, kelle kõrval sa ärkad ja kellele sa ilusaid asju ütled, inimene, kellega sa avalikult ringi käid ja näitad, et te olete koos..Mina ei saa selleks kunagi..Mina olen ainult lõbustus, kui sul igav hakkab, tuled minuga välja, paar musi ja kõik..Aga ma armastan sind..Armastan nii väga..Aga sa ei tea seda..Sa arvad, et ma käin sinuga niisama väljas..Sa ei saa kunagi teada ka, ma ei ütle seda sulle kunagi, sa võibolla aimad, sest ma muutun tihti pahuraks ja armukadedaks, kui sa ütled, et sa ei saa rääkida, sest oled temaga..Kui sa mulle ei vasta, muutun ma kurvaks, vahel isegi nutan..Sa ei kujuta ette ka kui palju ma sind tahan..Mu süda valutab nii nagu keegi pussitaks seda 1000 korda järjest, ma tahaks selle välja rebida..Tahaks oma aju välja lülitada, et ma enam sulle ei mõtleks..Iga kord, kui sa mulle otsa vaatad ja naeratad, ma peaaegu suren armastusest sinu vastu, mu kõhus on nii imelik tunne ja mul käivad värinad üle kogu keha ja minugi suule ilmub naeratus..\nNaisterahva vanuse vahemik võiks alates olla. 20 kuni 36 eluaastat. Ise olen 39 aastane üksik vaba ja vallaline maamees.\nKarla (Mees, 48a)\nKuulutus: Tutvun naisega, kes tahab midagi teha salaja\nKuulutus lisatud: 09.04.2019


Lubatud meeleparandus jäi tulemata - Tänane leht\nÜLEVAADE ⟩ Soome eksministrit süüdistatakse jumalasõna abil homode vaenamises (1)\nLubatud meeleparandus jäi tulemata\n27. mai 2013, 0:00\nVarem kaheksal korral arvukate varguste eest kohtu ees seisnud Marko Koppel (40) avaldas 2009. aastal Postimehele antud intervjuus lootust, et saab kiusatusest võitu ja kätt enam võõra vara külge ei pane. Paraku pöördus ta taas sisse tallatud rajale.\nAastal 2008 karistas kohus Koppelit kokku lausa 51 varguse eest ning mõistis ta enam kui kaheks aastaks vanglasse. Vabanemise järel sattus ta uuesti pahandustesse ning 2011. aastal tuli tal taas vangi minna.\nSel korral astus ta kohtu ette süüdistatuna 14 varguses ning ühes omavolilises sissetungis. Kohus kinnitas Koppeli ja prokuratuuri omavahelise kokkuleppe, mille järgi jääb mees trellide taha kolmeks aastaks.


Suurtükivägi – Vikipeedia\nSuurtükivägi on jalaväe ja ratsaväe järel üks vanimaid relvaliike. Suurtükiväe pearelv on suurtükk. Suurtükk on mürskudega tulistav relv, mille kaliiber on vähemalt 20 mm. Suurtükid on kasutusel nii õhutõrjes, tanki-, lennu- kui mereväes.\nSuurtükiväe ajalugu ja traditsioonidRedigeeri\n19. sajandiks saavutasid suurtükid tänu tehnoloogia kiirele arengule mitme kilomeetrini ulatuva laskekauguse ja samaaegselt arenesid ka sidevahendid (telegraaf, telefon). See lubas hakata rakendama suurtükiväge senise avatud tulepositsiooni asemel ka kaudse sihtimisega kinniselt tulepositsioonilt laskmiseks (kaudtuli). Kaudtule kasutamine ehk mürsu tulistamine tulepositsioonilt sihtmärki nägemata ulatub ilmselt tagasi 16. sajandisse. Varem oli kaudtuld kasutatud lahinguväljal näiteks 1759. aasta juulis Paltzigis, kus vene suurtükivägi tulistas üle puulatvade, ja Waterloo lahingus, kus Inglismaa kuninglik hobusuurtükivägi tulistas šrapnelli kaudselt Prantsuse üksuste vastu. Britid katsetasid kaudtule tehnikaid alates 1890. aastatest ning nemad said esimestena kasutada seda teooriat praktikas 1899. aastal, kui puhkes buuri sõda. Kuna kaudse tule suunamine ja korrigeerimine osutus jalaväelastele esialgu üle jõu käivaks ülesandeks ja ka suurtükiväes oli vastav kogemus vähene, pidid suurtükipatareide ülemad hakkama ise positsioonidest eespool oma patarei tuld juhtimas käima. Sellega seoses asutati patareide juhtimiseks tavaliselt patareiohvitseri või vanemohvitseri ametikoht. Tänapäeval on hakatud moodsamates armeedes sellest vanast traditsioonist seoses sõjaväehariduse, tehnika ja kommunikatsiooni arenguga vaikselt loobuma.\nSuurtükiväelaste kaitsepühak on püha Barbara 3. sajandist. Suurtükiväeüksustes tähistatakse püha Barbara päeva 4. detsembril.\nKaliibri järgi jaotatakse suurtükid väikese (20–75 mm), keskmise (75–155 mm) ja suurekaliibrilisteks (üle 155 mm) relvadeks. Lisaks eristatakse raua pikkuse ja kaliibri suhte ning maksimaalse tõstenurga järgi kahureid, haubitsaid ja mortiire. Suurekaliibrilisi suurtükke saab kasutada ka tuumamürskude tulistamiseks. Tänapäeval kuuluvad suurtükiväe relvastusse põhiliselt kahurid, haubitsad, mitmelasulised raketiheitjad, suurtükiväeluure läbiviimise vahendid. Varem on suurtükiväe relvastusse kuulunud ka mortiirid, mis on tänapäeval asendatud miinipildujatega jalaväes.\nSuurtükiväe tegevuse alusedRedigeeri\nPärit leheküljelt "https://et.wikipedia.org/w/index.php?title=Suurtükivägi&oldid=5855052"\nLehekülje viimane muutmine: 19. märts 2021, 08:19\nSelle lehekülje viimane muutmine: 08:19, 19. märts 2021.


Trump ÜRO-s: USA võib Põhja-Korea täielikult hävitada\n08:17 23. Oktoober 2020\nTrump ÜRO-s: USA on valmis Põhja-Korea hävitama\n18:42 19.09.2017 (Uuendatud 09:12 20.09.2017) lühendatud link\nUSA president Donald Trump ütles ÜRO peaassambleel peetud kõnes, et riik on sunnitud Põhja-Korea täielikult hävitama, kui Pyongyang ei tagane oma tuumaprogrammist\nTALLINN, 19. september — Sputnik. Trump edastas ÜRO-s Põhja-Koreale siiani karmima hoiatuse seoses viimase ballistiliste rakettide katsetustega, vahendas ERR viitega Reutersile.\n"Kui Põhja-Korea ei tagane, meil ei ole muud valikut, kui Põhja-Korea täielikult hävitada," kõneles president. "Rakettmees on nii enda kui ka tema režiimi enesetapumissioonil," lisas ta.\nTrump kutsus ÜRO liikmesriike üles tegema koostööd, et Põhja-Korea presidendi Kim Jong-uni valitsus isoleerida seniks, kuni ta oma "vaenuliku käitumise" lõpetab.\nKa USA kaitseminister James Mattis teatas ennem Põhja-Koerea tuumakatsetusi kommenteerides, et USA ei taotle Põhja-Korea "täielikku hävitamist", kuid on võimeline seda tegema, vahendas Sputnik Eesti kuu alguses.\nMattis märkis, et mistahes ohu korral USA-le ja tema liitlastele on USA valmis rakendama sõjalisi meetmeid. Kaitseministri sõnul tutvustati Ameerika riigipea Donald Trumpile Põhja-Koreast lähtuvatele ohtudele kõiki võimalikke sõjaliste vastuse variante.\n"Meil on palju sõjalisi lahendusvariante ja president tahtis nende kõikidega tutvuda. Me teatasime selgelt, et meil on võimekus end ja oma liitlasi, Lõuna-Koread ja Jaapanit, kaitsta mistahes ründe eest. Ja meie kohustused liitlaste ees on vääramatud," üles James Mattis.\nSeptembri alguses toimus Tallinnas Euroopa Liidu välisasjade ja julgeolekupoliitika kõrge esindaja Federica Mogherini juhtimisel Euroopa Liidu välisministrite 2-päevane mitteametlik kohtumine (Gymnich).\nMiks USA Põhja-Korea vastu sõda ei alusta\nVälisministrite töökohtumisel olid kõne all viimased arengud Korea poolsaarel ja Põhja-Korea raketikatsetused. Põhja-Korea on vaatamata ÜRO Julgeolekunõukogu resolutsioonidele ja Pyongyangile kehtestatud sanktsioonide järk-järgulisele karmistamisele jätkanud keelatud programmide arendamist.\n"Euroopa Liidul tuleb hoida ühtset poliitikat Põhja-Korea osas ning vajadusel karmistada ka sanktsioone, et Põhja-Korea tuumarelvaarendust takistada. Meil on vaja lahendust, mis viib keelatud programmide lõpetamisele ja Korea poolsaare tuumavabaks muutmisele," ütles välisminister Sven Mikser.


Muutma XRP Kuni USA dollari\nAjakohastatud 06/07/2022 11:59\nXRP Kuni USA dollari teisendamine. XRP hind täna USA dollari krüptokuuluvedate vaheturgudel.\n10 XRP = 3.23 USA dollari\nTeisendage XRP uks keskmise hetkekursiga. Vahetuskursi XRP muutumine väärtuseni USA dollari toimub üks kord päevas. Teave krüptovaluuta vahetamise kohta avatud allikatest. XRP vahetuskurss tõusis väärtuseni USA dollari. 1 XRP i eest peate nüüd maksma 0.32 USA dollari. XRP kurss tõusis USA dollari suhtes 10 protsendipunkti sajandiku võrra.\nVahetuskurss XRP Kuni USA dollari\nNädal tagasi võis XRP osta 0.32 USA dollari jaoks. Kolm kuud tagasi saab XRP vahetada 0.77 USA dollari vastu. Kolm aastat tagasi võis XRP osta 0.39 USA dollari jaoks. XRP ja USA dollari vahetuskurss on näha diagrammil. -19.72% - kursi XRP vahetuskursi muutus USA dollari kuus. Aasta jooksul on XRP muutunud väärtuseni USA dollari vahetuskurss, mille väärtus on -48.45%.\nXRP (XRP) Kuni USA dollari (USD) hinna live diagramm\nKrüptokursuse muundur XRP USA dollari\nXRP (XRP) Kuni USA dollari (USD)\n10 XRP 3.23 USA dollari\n50 XRP 16.15 USA dollari\n100 XRP 32.30 USA dollari\n250 XRP 80.74 USA dollari\n500 XRP 161.48 USA dollari\n1 000 XRP 322.96 USA dollari\n2 500 XRP 807.39 USA dollari\n5 000 XRP 1 614.78 USA dollari\nKui teil on 10 XRP, siis Briti Neitsisaared Briti India ookeani ala saate osta 3.23 USA dollari. Täna saab 25 XRP osta 8.07 USA dollari. Täna saate teisendada 50 XRP väärtuseks 16.15 USA dollari. Võite müüa 100 XRP 32.30 USA dollari . Täna saab 80.74 USA dollari müüa hinnaga 250 XRP. Kui teil on 161.48 USA dollari, siis Venemaal Briti Neitsisaared Briti India ookeani ala saab neid müüa 500 XRP.\nXRP (XRP) Kuni USA dollari (USD) Vahetuskurss\nMuutma XRP Kuni USA dollari täna kell 06 Juuli 2022\n06/07/2022 0.32 -\n1 XRP kuni USA dollari on nüüd 6 Juuli 2022 - 0.322424 USA dollari.\nXRP (XRP) Kuni USA dollari (USD) hinnaajalooga\nXRP ja USA dollari\nXRP krüptovõimsuse kood XRP. XRP kauplemine algab krüptokursside vahetuse turul 11/10/2021.


Aprilli lõpus kuulutatakse välja Eesti parima toiduaine grand prix - Maa Elu\nAprilli lõpus kuulutatakse välja Eesti parima toiduaine grand prix\n15. märts 2019, 8:28\nÜks konkursi ajaloo jooksul tunnustatud toiduaine pälvib tänavu ka eriauhinna - tiitli Eesti Parim Toiduaine 25 Grand Prix.\nKõige rohkem esitati kandidaate lihatoodete kategooriasse, kus astub võistlustulle 28 toodet. "Eestlased armastavad väga liha süüa ning seetõttu on see valdkond aasta-aastalt ka hoogsalt kasvanud. Traditsiooniliste toodete kõrvale on tekkinud üha rohkem uusi ja põnevaid tooteid ning tootmisviise. Näiteks kohtab tänavuste võistlustoodete seas pruunvetikatest tehtud vorstikestasid ja sous vide meetodil valmistatud roogasid," kommenteeris Toiduliidu juhataja Sirje Potisepp.\nTema sõnul on palju populaarsust kogunud ka erinevad lihasnäkid ja üllatavate kodumaiste ja eksootiliste maitsega lihatooted.\nLäbi aastate on arvukas olnud ka piimatoodete kategooria, kuhu esitati seekord 16 toodet. "Piimatoodete valik on täna poodides väga mitmekesine ning rõõm on tõdeda, et üha rohkem pööratakse hea maitse ja kõrge kvaliteedi juures silmas toote mõju tervisele, tuues esile toodete valgusisaldust ning vähendades toote maitsestamisel kasutatava suhkru osakaalu," rääkis Potisepp.\nToiduliidu juhi sõnul on tal hea meel näha, et Eesti Parima Toiduaine konkursil osaleb taas väga suur hulk väike-ettevõtteid.\nKuna tegu on konkursi 25. juubeliaastaga, otsustas Toiduliit anda Eesti Parim Toiduaine 25 Grand Prix eripreemia ühele tootele, mis on konkursi 25-aastase ajaloo jooksul mõne märgi pälvinud ning on vaatamata möödunud aastatele ja muutuvatele toidutrendidele jätkuvalt eestlaste toidulaual aukohal.\n"Auhinnale kandideerib ühtekokku 25 Eesti toidutootjat, kellest igaüks esitas konkursile ühe toote, mille edulugu ettevõtte meeskonna hinnangul eriliselt esiletõstmist väärib. Tiitli võitja selgub rahvahääletuse ja Toiduliidu juhtkogu otsuse tulemusel," sõnas Potisepp.\nToiduliidu juhi sõnul on tal hea meel näha, et Eesti Parima Toiduaine konkursil osaleb taas väga suur hulk väike-ettevõtteid. Kõige enam esitasid piirkondlikule konkursile tooteid Lääne-Eesti ettevõtjad. "Piirkondlike tootjate konkursile esitati väga palju põnevaid alkohoolseid ja mittealkohoolseid jooke ning maitsetrendidest rääkides võib öelda, et tootjad on pöördumas tagasi juurte juurde - üha rohkem kasutatakse jookides naturaalseid Eesti loodusest pärit komponente nagu astelpaju, nõges, kuuseoksad või kasemahl," tõi Potisepp näiteid konkursitoodetest.\nHindamiskomisjonid kogunevad hindama hõbemärkidele kandideerivaid suurtootjate tooteid 21. ja 22. märtsil.\nKonkursivõitjad ning Eesti Parim Toiduaine 2019 tiitli pälvinud toode kuulutatakse välja 24. aprillil toimuval Toiduainetööstuse aastakonverentsil.


NB! Sellele kursusele on oodatud kõik, kes on saanud vähemalt Reiki II astme pühitsuse. Eriti suureks abiks ja tõhusaks lisahäälestuseks on see kursus aga Reiki meistritele.\nReiki energia on ajatu ja puhas Algallika tervendav energia. Reiki ei tunne piire ning võib avalduda just sellisel viisil ja sellises intensiivsuses, nagu seda vastu võtta suudetakse. Reiki on Algallika puhas ilming, elav energia, mille olemuseks on kõike harmoniseerida ja tasakaalu viia. Reiki on väga leebelt kõikjale teed rajav tervendav valgus ja jumalik armastus. Reiki on hindamatu kingitus inimkonnale, kuna Reiki liinides toimuvate ülekannete teel saab kergesti kättesaadavaks see eriline oskus, mille omandamiseks omal käel võib kuluda terve elu.\nReiki aitab ka pehmendada ja mahendada teekonda valgustumise poole. Kui teie südamest tulevaks sooviks on avaneda üha kõrgematele teadvustasanditele, saab väga oluliseks oma mineviku ja oleviku tervendamine ning transformeerimine. Reiki kanaliks olemine kergendab seda protsessi oluliselt ning võimaldab olla püsivas tervendavas energiavoos ka väljaspool meditatsiooni. Reiki on kingitus, et tõsta iseenda, oma lähedaste ja kogu ümbritseva maailma vibratsioone.\nEdasijõudnute Reikikursusel saavad kõik osalejad Reiki pühitsuse, mida Aila Norlamo liinis nimetatakse Reiki neljandaks astmeks. Tegemist on erilise lisapühitsusega, millega kaasneb südamesoojuse märgi aktiveerimine osaleja auras. Reiki südamemärk (Shi Ka Sei Ki) edastab meile järgmise sõnumi: "Jumalik valgus ja armastus tulvavad Allika südamest inimsüdametesse, äratavad seal sisemise potentsiaali, lahustavad kõik takistused ning naasevad seejärel jumalikku südamesse, mis asub kõikjal ja kõiges. Tulemuseks inimsüdame ja Allika südame kogemuslik ühekssaamine, mida Reiki südamemärk püsivamaks olekuks muudab."\nReiki südamemärk viitab ka transformatsiooni ja muutuste ajale ning on tungiv meeldetuletus universumilt, et kõige parem viis muutusi läbida on vägivallatu toimimine ja avatud süda.\nVirgunud südame olemus on meie kõigi sisemine jumalikkus ja algne headus, millega kontakti saamine toob kaasa suure väe ületada mis tahes hirmud ja segadus, sest kui südamevalgus süttib, on sellel vägi süüdata ka südamed meie ümber. Aset leiab vabanemine ja avardumine ning me pääseme nüüd ligi ka oma sisemisele hiilgusele ja loomupärasele geniaalsusele. See on meie hinge loomulik olek, mis avaldub, kui aktiveerime oma virgunud südame.\nReiki südamemärgi kasutamise tulemuseks on ka see, et meie süda hakkab lisaks soojusele ja armastusele välja kiirgama jahutavat selgust, lõputut ruumi ning avardavat ja keskmesse toovat valgust, mis saadab voogavat ja mahedates värvitoonides sillerdavat hiilgust kõikidesse suundadesse. See läbipaistev valgus sisaldab nii tervendust kui südametarkust – vastuseid meie jaoks olulistele küsimustele. Reiki südamemärk õpetab, et me oleme juba täiuslikud, sest meie süda ja Allika süda on üks. Seega on inimolemus loomupäraselt läbinisti hea ning selle äratundmisega kaasneb iseenesest avalduv pingutuseta heasoovlikkus kõige elava vastu. Ümbritsev maailm vajab meie virgunud südame väge ning Reiki südamemärk aitab meil sellesse puhtasse olekusse naasta ning hakata elama oma virgunud südamest lähtudes.\nKui tunnete sisemist kutset ning kui teil on Reiki I ja II aste läbitud, olete oodatud!\nReikikursust VIRGUNUD SÜDA viib läbi\nReiki meister aastast 2002.